cyanic-selkie/wikianc huggingface dataset:
സിഗ്മോയിഡോസെലെ
പാത്തോഫിസിയോളജി
യോനിയിലെ ഫാസിയൽ സപ്പോർട്ടുകളുടെ ദുർബലമായ വിഭാഗമാണ് ഈ പ്രതിഭാസത്തിന് കാരണമാകുന്നത് (യുട്ടറോസാക്രൽ കാർഡിനൽ ലിഗമെന്റ് കോംപ്ലക്സും മലാശയ യോനി സെപ്‌റ്റവും) ഇത് സിഗ്മോയിഡ് കോളൻ അടങ്ങിയ പെരിറ്റോണിയത്തിന്റെ ഒരു ഭാഗം സാധാരണ സ്ഥാനത്ത് നിന്ന് പുറത്തേക്ക് വീഴാനും മലാശയത്തിനും യോനിക്കുമിടയിൽ വീഴാനും അനുവദിക്കുന്നു.
അവലംബം
വർഗ്ഗം:സ്ത്രീരോഗശാസ്ത്രം
പോൾ കലാനിധി
പോൾ കലാനിധി(ഏപ്രിൽ 1, 1977 – മാർച്ച് 9, 2015) ഒരു ഇന്ത്യൻ-അമേരിക്കൻ ന്യൂറോസർജനും എഴുത്തുകാരനുമായിരുന്നു. അദ്ദേഹത്തിന്റെ "When Breath Becomes Air" എന്ന പുസ്തകം സ്വന്തം ജീവിതത്തെക്കുറിച്ചും, പിന്നീട് പിടിപെട്ട ശ്വാസകോശാർബുദവുമായുള്ള മല്ലിടലിനെയും കുറിച്ചുള്ളതാണു്. മരണാനന്തരം ഈ പുസ്തകം റാൻഡം ഹൌസ് 2016 ജനുവരിയിൽ പ്രസിദ്ധീകരിച്ചു. ഈ പുസ്തകം ആഴ്ചകളോളം ന്യൂയോർക്ക് ടൈംസിന്റെ നോൺ-ഫിക്ഷൻ ബെസ്റ്റ് സെല്ലറായിരുന്നു. അദ്ദേഹം രചിച്ച ഏക ഗ്രന്ഥമാണിത്.
കാർഡിയോളജിസ്റ്റ് ആയിരുന്ന പോൾ കലാനിധിയുടെയും ഭാര്യ സ്യൂ-വിന്റെയും പുത്രനായി 1977 ഏപ്രിൽ ഒന്നിനാണു് ന്യൂയോർക്കിലെ വെസ്റ്റ്ചെസ്റ്ററിൽ പോൾ കലാനിധി ജനിച്ചതു്. അദ്ദേഹത്തിനു 2 സഹോദരൻമാരുണ്ടായിരുന്നു. ഇവരുടെ കുടുംബം ഇന്ത്യയിൽ നിന്നും അരിസോണയിലേക്ക് കുടിയേറിവരാണു്.
2013 മെയ് മാസത്തിൽ പോൾ കലാനിധി ഗൌരവകരമായ ശ്വാസകോശാർബുദബാധിതനായി  . 2015 മാർച്ചിൽ അദ്ദേഹം അന്തരിച്ചു.
അവലംബം
വർഗ്ഗം:1977-ൽ ജനിച്ചവർ വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:അർബുദത്താൽ മരിച്ചവർ വർഗ്ഗം:ശ്വാസകോശാർബുദം ബാധിച്ച് മരിച്ചവർ വർഗ്ഗം:2015-ൽ മരിച്ചവർ വർഗ്ഗം:ന്യൂറോസർജന്മാർ
അഗേരതം
അഗേരതം ആസ്റ്റ്രേസീ കുടുംബത്തിൽപ്പെട്ടതും, യൂപടോറീ ഗോത്രത്തിൽപ്പെട്ടതുമായ വാർഷികമോ ബഹുവർഷച്ചെടികളോ ആയ ഉഷ്ണമേഖലയിലോ, തണുത്ത കാലാവസ്ഥയിലോ കാണപ്പെടുന്ന 40-60 വരെ ജീനസുൾപ്പെടുന്ന സപുഷ്പിസസ്യങ്ങളിലെ ഒരു ജീനസാണ്. ഭൂരിഭാഗം സ്പീഷീസുകളും മധ്യ അമേരിക്കയിലും മെക്സിക്കോയിലും ഉള്ളവയാണ്. പക്ഷേ നാലുസ്പീഷീസുകൾ അമേരിക്കൻ ഐക്യനാടുകളിൽ നിന്നും ഉള്ളതാണ്.
സ്പീഷീസ്
• # Ageratum albidum
• # Ageratum altissima
• # Ageratum ballotifolium
• # Ageratum candidum
• # Ageratum chiriquense
• # Ageratum chortianum
• # Ageratum corymbosum
• # Ageratum echioides
• # Ageratum ellepticum
• # Ageratum fastigiatum
• # Ageratum gaumeri
• # Ageratum houstonianum
• # Ageratum lavenia
• # Ageratum littorale
• # Ageratum lucidum
• # Ageratum lundellii
• # Ageratum maritimum
• # Ageratum meridanum
• # Ageratum microcarpum
യൂറി ബുയിദ
യൂറി ബുയിദ എന്ന യൂറി വസിലിയേവിച്ച് ബുയിദ (Russian: Юрий Васильевич Буйда) (born 1954) റഷ്യൻ എഴുത്തുകാരനാകുന്നു. റഷ്യയുടെ കാലിനിങ്രാഡ് എന്ന പ്രദേശത്താണ് അദ്ദേഹം ജനിച്ചത്. The Zero Train എന്ന അദ്ദേഹത്തിന്റെ നോവൽ റഷ്യൻ ബൂക്കർ പ്രെയിസിനു ഷോർട്ട്ലിസ്റ്റ് ചെയ്തു.
അഗേരതം
സ്പീഷീസ്
• # Ageratum microcephalum
• # Ageratum molinae
• # Ageratum munaense
• # Ageratum myriadenium
• # Ageratum oerstedii
• # Ageratum oliveri
• # Ageratum paleaceum
• # Ageratum panamense
• # Ageratum peckii
• # Ageratum petiolatum
• # Ageratum platylepis
• # Ageratum platypodum
• # Ageratum pohlii
• # Ageratum radicans
• # Ageratum riparium
• # Ageratum rugosum
• # Ageratum salvanaturae
• # Ageratum solisii
• # Ageratum standleyi
• # Ageratum tehuacanum
• # Ageratum tomentosum
അവലംബങ്ങൾ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ വർഗ്ഗം:അജെരേറ്റം വർഗ്ഗം:ആസ്റ്റ്രേസീ
വൈറ്റ്-ബെല്ലീഡ് ഹെറോൺ
ഇമ്പെരിയൽ ഹെറോൺ, ഗ്രേറ്റ് വൈറ്റ് ബെല്ലീഡ് ഹെറോൺ എന്നെല്ലാം അറിയപ്പെടുന്ന വൈറ്റ്-ബെല്ലീഡ് ഹെറോൺ ഇന്ത്യയിലെ കിഴക്കൻ ഹിമാലയത്തിന്റെ താഴ്വാരങ്ങളിലും കിഴക്കൻ ഹിമാലയൻ, ബംഗ്ലാദേശ്, ഭൂട്ടാൻ, ബർമ്മ എന്നിവിടങ്ങളിൽ നിന്നും അറിയപ്പെടുന്ന വലിയ ഒരു ഹെറോൺ സ്പീഷീസാണ്. മിക്കപ്പോഴും ഏകാകികളായി കാണപ്പെടുന്ന ഇവ നദീതീരങ്ങളിലോ ചതുപ്പുപോലുള്ള ആവാസവ്യവസ്ഥകളിലോ ആണ് കൂടുതലും കാണപ്പെടുന്നത്. 2007 മുതൽ ഐ.യു.സി.എൻ റെഡ് ലിസ്റ്റിൽ ഗുരുതരമായ വംശനാശഭീഷണി നേരിടുന്നവയുടെ കൂട്ടത്തിലാണ് ഉൾപ്പെടുത്തിയിരിക്കുന്നത്.
സിംബൽബര
സിംബൽബര ദേശീയ ഉദ്യാനം ഹിമാചൽ പ്രദേശിലെ ഒരു ദേശീയ ഉദ്യാനമാണ്. 2010ലാണ് ഇത് സ്ഥാപിച്ചത്. 27.88 ച. കി.മീ ആണ് ഈ ഉദ്യാനത്തിന്റെ വിസ്തീർണ്ണം ഹിമാചൽ പ്രദേശിലെ സിർമൗർ ജില്ലയിൽ ആണ് ഈ ദേശീയ ഉദ്യാനം സ്ഥിതി ചെയ്യുന്നത്.
അവലംബം
വർഗ്ഗം:ഹിമാചൽ പ്രദേശിലെ ദേശീയോദ്യാനങ്ങൾ
റ്റെറിഗോട്ട
പ്രാണികളിൽ ചിറകുള്ളവയാണ് റ്റെറിഗോട്ട (Pterygota) എന്ന സബ്ക്ലാസ്സിൽ ഉൾപ്പെടുന്നത്. മുൻപ് ചിറകുകൾ ഉണ്ടായിരിക്കുകയും  ജീവപരിണാമത്തിന്റെ ഏതെങ്കിലും ദശയിൽ അവ നഷ്ടപ്പെട്ടവയും ഈ വിഭാഗത്തിൽ ഉൾപ്പെടും.
Archaeognatha, Zygentoma.എന്നീ നിരകൾ ഒഴികെ മറ്റെല്ലാ പ്രാണികളും ഇതിൽ ഉൾപ്പെടും.
പുറം കണ്ണികൾ
വർഗ്ഗം:ഷഡ്‌പദങ്ങൾ
കാതറിൻ ഹാർലി
ഒരു സഫ്രാജിസ്റ്റായിരുന്നു കാതറിൻ മേരി ഹാർലി (ജീവിതകാലം, 3 മെയ് 1855 - 7 മാർച്ച് 1917). നാഷണൽ യൂണിയൻ ഓഫ് വിമൻസ് സഫറേജ് സൊസൈറ്റികൾക്ക് വേണ്ടി 1913 ൽ അവർ ഗ്രേറ്റ് പിൽഗ്രിമേജ് നിർദ്ദേശിക്കുകയും സംഘടിപ്പിക്കുകയും ചെയ്തു. ഒന്നാം ലോകമഹായുദ്ധസമയത്ത് വിമൻസ് എമർജൻസി കോർപ്സ് സ്ഥാപിക്കാനും സംഘടിപ്പിക്കാനും അവർ സഹായിച്ചു.
ആദ്യകാലവും മധ്യജീവിതവും: 1855-1914
മാർഗരറ്റ് ഫ്രഞ്ച്, നീ എക്ലെസ്, ഭർത്താവ് അയർലണ്ടിൽ നിന്നുള്ള റോയൽ നേവി കമാൻഡർ ജോൺ ട്രേസി വില്യം ഫ്രഞ്ച് എന്നിവരുടെ മകളായി 1855 മെയ് 3 ന് കെന്റിൽ കാതറിൻ ഹാർലി ജനിച്ചു. കാതറിൻറെ സഹോദരങ്ങളിൽ ഒരു മൂത്ത സഹോദരി, ഷാർലറ്റ് (പിന്നീട് ഷാർലറ്റ് ഡെസ്പാർഡ്, 1844 ൽ ജനിച്ചു), ജോൺ (പിന്നീട് ജോൺ ഫ്രഞ്ച്, യെപ്രസിന്റെ ഒന്നാം ആർൽ 1852 ൽ ജനിച്ചു ) എന്നിവരും ഉൾപ്പെടുന്നു. കാതറിൻ ജനിക്കുന്നതിനുമുമ്പ് പിതാവ് മരിച്ചു. 1867 ഓടെ അമ്മ അഭയകേന്ദ്രത്തിൽ ഒതുങ്ങി. അവളെ വളർത്തിയത് ബന്ധുക്കളാണ്. ഷ്രോപ്ഷയറിലെ കോണ്ടോവർ ഹൗസിലെ സി.ബി. കേണൽ ജോർജ്ജ് ഏണസ്റ്റ് ഹാർലിയെ കാതറിൻ വിവാഹം കഴിച്ചു. 1907 ജൂലൈ 22 ന് 62 വയസ്സുള്ള അദ്ദേഹം അന്തരിച്ചു.
1910-ൽ ഹാർലി നാഷണൽ യൂണിയൻ ഓഫ് വിമൻസ് സഫ്രേജ് സൊസൈറ്റീസിൽ (NUWSS) ചേർന്നു. മിഡ്‌ലാൻഡ് റീജിയണിന്റെ ഓണററി ട്രഷററായി. 1913-ൽ അവർ NUWSS-ന്റെ ഷ്രോപ്ഷയർ ബ്രാഞ്ചിന്റെ പ്രസിഡന്റായി. സ്ത്രീകളുടെ വോട്ടവകാശത്തിനായുള്ള ചർച്ച് ലീഗിലും അവർ അംഗമായിരുന്നു. 1913-ൽ അവർ മഹത്തായ തീർത്ഥാടനം നിർദ്ദേശിക്കുകയും സംഘടിപ്പിക്കുകയും ചെയ്തു. ലണ്ടനിലെ ഹൈഡ് പാർക്കിൽ സംഗമിക്കുന്നതിനായി ആറ് വഴികളിലൂടെയുള്ള ഒരു മാർച്ചായിരുന്നു തീർത്ഥാടനം. അവിടെ റാലി നടക്കും. 1913 ജൂൺ 18 നും ജൂലൈ 26 നും ഇടയിലാണ് മാർച്ച് നടന്നത്.
ഒന്നാം ലോകമഹായുദ്ധം
1914-ൽ ഫ്രാൻസിലെ സ്കോട്ടിഷ് വിമൻസ് ഹോസ്പിറ്റൽസ് ഫോർ ഫോറിൻ സർവീസിൽ (SWH) നഴ്‌സായി സേവനമനുഷ്ഠിച്ചുകൊണ്ട് യുദ്ധശ്രമത്തെ സഹായിക്കാൻ ഹാർലി സന്നദ്ധത പ്രകടിപ്പിച്ചു, അവിടെ അവർക്ക് ക്രോയിക്സ് ഡി ഗ്വെറെ പുരസ്‌കാരം ലഭിച്ചു.1915 ജനുവരി മുതൽ ഏപ്രിൽ വരെ പാരീസിൽ നിന്ന് 40 കിലോമീറ്റർ വടക്കുള്ള അബ്ബായ് ഡി റോയുമോണ്ടിൽ എൽസി ഇംഗ്ലിസിന്റെ എസ്‌ഡബ്ല്യുഎച്ച് ഓർഗനൈസേഷൻ സ്ഥാപിച്ചിരുന്ന ആശുപത്രിയുടെ ഡയറക്ടറായി അവർ മാറി. തുടർന്ന് ട്രോയ്‌സിനടുത്തുള്ള സെന്റ്-സാവിനിലെ ഡൊമൈൻ ഡി ചാന്റലോപ്പിലെ ടെന്റുകൾക്ക് കീഴിൽ സ്ഥാപിച്ച ആശുപത്രിയെ 1915 ജൂൺ മുതൽ ഒക്ടോബർ വരെ നയിച്ചു. .
1915 അവസാനത്തോടെ അവൾ ബാൾക്കൻ ഫ്രണ്ടിൽ നഴ്സായി ഗ്രീസിലേക്ക് മാറി. 1916 ജൂണിൽ മാസിഡോണിയയിൽ റോയൽ സെർബിയൻ ആർമിയോട് ചേർന്ന് ഒരു മോട്ടറൈസ്ഡ് ആംബുലൻസ് യൂണിറ്റ് അവർ സ്ഥാപിച്ചു. അത് മുൻനിരയ്ക്ക് സമീപം പ്രവർത്തിച്ചു. പലപ്പോഴും രാത്രിയിൽ, ജില്ലാ ഉത്തരവുകൾ ഉണ്ടായിരുന്നിട്ടും. 1916 ഡിസംബറിൽ അവർ സ്കോട്ടിഷ് വിമൻസ് ഹോസ്പിറ്റൽസ് സർവീസ് ഉപേക്ഷിച്ച് സെർബിയയിലെ മൊണാസ്റ്റിറിലെ (ഇപ്പോൾ റിപ്പബ്ലിക് ഓഫ് നോർത്ത് മാസിഡോണിയയിലാണ്) സിവിലിയൻ ജനതയെ സേവിക്കുന്ന ഒരു സ്വതന്ത്ര ആംബുലൻസ് യൂണിറ്റിൽ ചേർന്നു. മോണാസ്റ്റിർ പിടിച്ചടക്കിയ ശേഷം അവൾ ഒരു വീട് വാടകയ്‌ക്കെടുത്തു, അവിടെ വെച്ചാണ് 1917 മാർച്ച് 7 ന് അവൾ ഷെൽഫയറിൽ കൊല്ലപ്പെട്ടത്. മാർച്ച് 10 ന് അവളെ സലോനിക്ക നഗരത്തിൽ സംസ്‌കരിച്ചു, അവളുടെ ശവസംസ്‌കാര ചടങ്ങിൽ ബാൽക്കൻസിലെ ബ്രിട്ടീഷ് സേനയുടെ കമാൻഡറായ ജനറൽ മിൽനെയും സെർബിയയിലെ കിരീടാവകാശി ജോർജ്ജും പങ്കെടുത്തു.
ഉറവിടങ്ങൾ
വർഗ്ഗം:1855-ൽ ജനിച്ചവർ വർഗ്ഗം:1917-ൽ മരിച്ചവർ
ദ വൊയേജ് ഓഫ് ദ ബീഗിൾ
ഒരു ബ്രിട്ടീഷ് പഠന പര്യവേക്ഷസംഘത്തോടൊപ്പം എച്ച്.എം.എസ് ബീഗിൾ എന്ന കപ്പലിൽ തെക്കേ അമേരിക്കയിലേക്കും ചില ശാന്തസമുദ്രദ്വീപുകളിലേക്കും പ്രകൃതിനീരിക്ഷകനെന്ന നിലയിൽ 1831 ഡിസംബർ 27 മുതൽ 1836 ഒക്ടോബർ 2 വരെ ചാൾസ് ഡാർവിൻ നടത്തിയ കടൽയാത്രയെക്കുറിച്ചാണ് ഈ ഗ്രന്ഥം.
ഉള്ളടക്കം – ഡാർവിൻ സന്ദർശിച്ച സ്ഥലങ്ങൾ
വായനാ സൗകര്യത്തിനായി ഈ പുസ്തകത്തിന്റെ അധ്യായങ്ങൾ ഭൂമിശാസ്ത്രപരമായാണ് ക്രമീകരിച്ചിരിക്കുന്നത്. അധ്യായത്തിന്റെ തലക്കെട്ടുകളും ഉപ തലക്കെട്ടുകളും ഉള്ളടക്കത്തെ സംബന്ധിച്ച കൃത്യമായ ധാരണ നൽകുന്നതാണ്.
രണ്ടാം പതിപ്പിൽ ജേണൽ ഓഫ് റിസർച്ചസ് 1845 ൽ അധ്യായം  VIII ഉം  IX ഉം ഒന്നാക്കി ഒരു പുതിയ അധ്യായം   VIII ബാൻഡ ഓറിയന്റൽ  ആൻഡ് പറ്റഗോണിയ എന്നാക്കിയിട്ടുണ്ട്.
മറ്റ് സ്രോതസ്സുകൾ
വർഗ്ഗം:യാത്രാവിവരണങ്ങൾ
ജോൻ ക്രോൾ
റേഡിയോളജിസ്റ്റും അൾട്രാസൗണ്ട്, മാമോഗ്രഫി എന്നിവയിൽ വൈദഗ്ദ്ധ്യം നേടിയിരുന്ന ഒരു ഓസ്‌ട്രേലിയൻ ഫിസിഷ്യനായിരുന്നു ഉന ജോൻ ക്രോൾ AO (നീ ഹോളിഡേ; 15 ജൂൺ 1928 - 14 ഫെബ്രുവരി 2022). വൈദ്യശാസ്ത്രത്തിന് പുറത്ത്, അവർ ഒരു പരിസ്ഥിതി പ്രവർത്തകയായിരുന്നു. സിഡ്നിയിൽ കെല്ലിയുടെ ബുഷിനെ രക്ഷിച്ച 13 സ്ത്രീകളിൽ ഒരാളാണ്.
വ്യക്തിഗത ജീവിതവും മരണവും
ദി സിഡ്‌നി മോർണിംഗ് ഹെറാൾഡിന് കത്തുകൾ എഴുതുന്ന ഒരു മികച്ച എഴുത്തുകാരിയായാണ് ക്രോൾ അറിയപ്പെട്ടിരുന്നത്. പരിസ്ഥിതിയെ കുറിച്ചും മറ്റ് വിവിധ വിഷയങ്ങളെ കുറിച്ചുമുള്ള അവളുടെ കത്തുകൾ പത്രം പതിവായി പ്രസിദ്ധീകരിക്കാറുണ്ടായിരുന്നു.
ജോണും ഫ്രാങ്ക് ക്രോളും ആർട്ട് കളക്ടർമാരായിരുന്നു. ദമ്പതികൾ ഓസ്‌ട്രേലിയൻ കലാ ആസ്വാദകരുടെയും നിക്ഷേപകരുടെയും ആർട്ട്-ബൈയിംഗ് സിൻഡിക്കേറ്റിലെ അംഗങ്ങളായിരുന്നു. കാൻബെറയിലെ നാഷണൽ പോർട്രെയ്റ്റ് ഗാലറിയിൽ പ്രദർശിപ്പിച്ചിരിക്കുന്ന ജോൺ ബ്രാക്ക് വരച്ച 1976-ൽ ജോണിന്റെ ഛായാചിത്രം ഉൾപ്പെടെ, അവരുടെ ശേഖരത്തിന്റെ ഭാഗങ്ങൾ ആർട്ട് ഗാലറികൾക്ക് നൽകിയിട്ടുണ്ട്.
ജോവാൻ ക്രോൾ 2022 ഫെബ്രുവരി 14-ന് 93-ആം വയസ്സിൽ അന്തരിച്ചു. അവരുടെ ഭർത്താവ് ഫ്രാങ്ക് 2003-ൽ അവളെ വിട്ടുപോയി.
ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞർ
ലോകമെമ്പാടുമായി ഏറ്റവും കൂടുതൽ കോപ്പി സംഗീത ആൽബങ്ങളും ഗാനങ്ങളും (Records) വിറ്റഴിച്ച സംഗീത കലാകാരന്മാരുടെ പട്ടികയാണിത്.ഏറ്റവും കുറഞ്ഞത് 7.5 കോടി വിറ്റഴിച്ചവരാണ് ഈ പട്ടികയിൽ ഉള്ളത്.
അവലംബം
വർഗ്ഗം:ജനപ്രിയ സംഗീതം
സാൻ സാൽവദോർ
മദ്ധ്യ അമേരിക്കൻ രാജ്യമായ എൽ സാൽവദോറിന്റെ തലസ്ഥാനമാണ് സാൻ സാൽവദോർ (San Salvador) എൽ സാൽവദോരിന്റെ രാഷ്ട്രീയ, സാംസ്കാരിക, വിദ്യാഭ്യാസ, സാമ്പത്തിക തലസ്ഥാനമാണ് ഈ നഗരം. തലസ്ഥാന പ്രദേശവും പ്രദേശത്തെ പതിമൂന്ന് മുനിസിപാലറ്റികളും ഉൾക്കൊള്ളുന്ന സാൻ സാൽവദോർ മെട്രോപൊലിറ്റൻ പ്രദേശത്തെ ജനസംഖ്യ 24,04,097 ആണ്.
അവലംബം
വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
ചൈനയിലെ പാചകരീതി
ചൈനയിലെ പാചക രീതി
ചൈനയുടെ സംസ്കാരത്തിൽ ഒഴിച്ച് കൂടാനാവാത്ത ഒരു ഘടകമാണ് അവിടുത്തെ പചകരീതി. ചൈനയിലേക്ക് മറ്റു ഏഷ്യൻ രാജ്യങ്ങളിൽ നിന്ന് ജനങ്ങൾ കുടിയേറി പാർത്തത്തിനാൽ ഇവിടുത്തെ പാചക രീതിക്ക് ചില ഏഷ്യൻ രാജ്യങ്ങളുടേതുമായി സാമ്യമുണ്ട്. ചൈനക്കാരുടെ മുഖ്യാഹാരം ചോറ്, സോയാ സോസ്, നുഡിൽസ്,ചായ, ടോഫു ഇവയാണ്  അവിടുത്തെ മുഖ്യഹാരം.
ഏറ്റവും പ്രധാനപ്പെട്ട നാല് പാചക രീതികൾ  Chuan,lu, Yue,huyag, എന്നിവയാണ്. ഇവ യഥാക്രമം പടിഞ്ഞാറ്, വടക്ക്, തെക്ക്‌, കിഴക്ക് ഭാഗങ്ങളെ സൂചിപ്പിക്കുന്നു. Anhui, kantonise, fuchian,Finan, chiangsu,Shandong Sichuan sejiyag എന്നിവയാണ് ആധുനിക ചൈനീസ് പാചകരീതികൾ.
മമ്പാട്
മലപ്പുറം ജില്ലയിലെ നിലമ്പൂർ താലൂക്കിൽ സ്ഥിതി ചെയ്യുന്ന ഒരു സ്ഥലമാണ് മമ്പാട്. വണ്ടൂർ നിയോജക മണ്ഡലത്തിന് കീഴിൽ വരുന്ന ഈ സ്ഥലത്തേക്ക് ജില്ലാ ആസ്ഥാനത്ത് നിന്നും 33 കിലോമീറ്റർ ദൂരമാണുള്ളത്. എം.ഇ.എസ് കോളേജ് ഉൾപ്പെടെ നിരവധി വിദ്യാഭ്യാസ സ്ഥാപനങ്ങൾ ഇവിടെ പ്രവർത്തിക്കുന്നു.
ചരിത്രം
1962 ജനുവരി ഒന്നിനാണ് മമ്പാട് ഗ്രാമപഞ്ചായത്ത് ഔദ്യോഗികമായി നിലവിൽ വന്നത്. വില്യം ലോഗൻ ഒരു നൂറ്റാണ്ടു മുമ്പെഴുതിയ, “മലബാർ മാനുവൽ” എന്ന ചരിത്രഗ്രന്ഥത്തിലെ 9-ാം പേജിൽ, ജലസമൃദ്ധമായ ചാലിയാറിന്റെ കരയിൽ കിടക്കുന്ന മമ്പാടിനെപ്പറ്റി, ഏത് കടുത്ത വരൾച്ചയിലും ഒട്ടകമുതുകിന്റെ തണലിൽ വിശ്രമിക്കുന്ന പ്രദേശമെന്ന് വിശേഷിപ്പിക്കുന്നു. പ്രസിദ്ധ ഉരുനിർമ്മാണ കേന്ദ്രമായ ബേപ്പൂർ തുറമുഖത്തേക്കും ഏഷ്യയിലെ ഏറ്റവും വലിയ മരവ്യവസായ കേന്ദ്രമായ കല്ലായിയിലേക്കും ആവശ്യമായ മേൽത്തരം മരത്തടികൾ മമ്പാട് നിന്ന് എത്തിച്ചിരുന്നു.മമ്പാടിന്റെ ജലാതിർത്തിയിലുണ്ടായിരുന്ന കുഴിക്കയം എന്ന സ്ഥലത്തു വച്ചായിരുന്നു നിലമ്പൂർ വനങ്ങളിലെ മരങ്ങളും വനസമ്പത്തുകളും അളന്ന് തിട്ടപ്പെടുത്തുകയും ചാപ്പയടിക്കലെന്ന ഔദ്യോഗിക മുദ്ര വെച്ചിരുന്നുത്.
മത സൌഹാർദ്ദ രംഗത്ത് മികച്ച മാതൃകകളും ചരിത്രത്തിൽ കാണാം. മമ്പാട്ടെ ആദ്യമുസ്ലിം പള്ളിയുടെ ചരിത്രം ഇതിനുദാഹരണമാണ്. ടിപ്പുസുൽത്താന്റെ പടയോട്ടകാലത്ത് ഇവിടെയുള്ള മുസ്ളീങ്ങൾക്ക് ഒരു പ്രാർത്ഥനാലയത്തിനുള്ള സ്ഥലം അനുവദിക്കണമെന്ന ആവശ്യവുമായി ഒരു ദൌത്യസംഘം ടിപ്പുവിനെ സമീപിച്ചു. അദ്ദേഹം പള്ളിക്കാവശ്യമായ സ്ഥലം നിർണ്ണയിച്ചു നൽകുന്നതിനുവേണ്ടി പ്രസിദ്ധമായ നിലമ്പൂർ കോവിലകം വലിയ തമ്പുരാന് ഒരു ഔദ്യേഗിക കത്ത് നൽകുകയാണുണ്ടായത്. പടയോട്ടം കഴിഞ്ഞ് താൻ തിരിച്ചുപോയാലും പ്രസ്തുത പള്ളിയുടെ സുരക്ഷിതത്വം ഉറപ്പുവരുത്തുന്നതിനുള്ള ടിപ്പുവിന്റെ ദീർഘവീക്ഷണമായിരുന്നു ഈ കത്ത് നൽകിയതിന്റെ പിന്നിൽ. കോവിലകം വലിയ തമ്പുരാന്റെ നിർദ്ദേശമനുസരിച്ച് മമ്പാട് അങ്ങാടിക്ക് സമീപം പുഴവക്കിനോട് ചേർന്ന സ്ഥലം മുസ്ളീങ്ങൾക്കു നൽകുകയും ചെറുപള്ളി എന്നറിയപ്പെടുന്ന പ്രാർത്ഥനാലയം നിർമ്മിക്കപ്പെടുകയും ചെയ്തു. മമ്പുറം തങ്ങളുടെ കുടുംബത്തിൽ പെട്ട സെയ്യിദ് സീതി തങ്ങളുടെ ഖബറിടം ഇവിടെയാണ്.അക്കാലത്ത് നിലമ്പൂർകോവിലകം, നടുവത്ത് മന എന്നിവയുടെ സംരക്ഷണത്തിന് ഈ ഗ്രാമത്തിലെ മുസ്ളീങ്ങൾ തന്ന മുന്നിട്ടിറങ്ങി എന്ന വസ്തുത പ്രത്യേകം എടുത്തുപറയേണ്ടതാണ്.
ദേശീയ പ്രസ്ഥാനത്തിന്റെയും ഇന്ത്യൻ നാഷണൽ കോൺഗ്രസ്സിന്റെയും പ്രവർത്തനങ്ങൾ ഇവിടെ സജീവമായിരുന്നു.വാഗൺ ട്രാജഡിയിൽ രക്തസാക്ഷിത്വം വരിച്ച 35 പേരിൽ ഒരാൾ മമ്പാട്ടുകാരനായ കൂലിവേല ചെയ്തു ജീവിച്ചിരുന്ന ഇല്ലിക്കൽ ഹൈദ്രു എന്ന വ്യക്തിയായിരുന്നു.
കാർഷിക രംഗം
നെല്ലാണ് പ്രധാന കാർഷിക വിള. കുന്നുകൾക്കിടയിൽ പരന്നുകിടക്കുന്ന സമതലങ്ങളിലാണ് നെല്ല് കൃഷി ചെയ്യുന്നത്. നെൽകൃഷി കഴിച്ചുള്ള ബാക്കി മിക്കവാറും സ്ഥലങ്ങളിലും കശുമാവ് കൃഷി ചെയ്തുപോന്നു. തെങ്ങ്, വാഴ, കപ്പ, കമു  തുടങ്ങിയവയും ഇവിടെ കൃഷി ചെയ്തു വരുന്നു. ഇതുകൂടാതെ കുന്നിൻചെരിവുകളിൽ റബ്ബർ, കശുമാവ് എന്നിവയുടെ കൃഷിയാണ് കൂടുതലുള്ളത്.
അവലംബം
വർഗ്ഗം:മലപ്പുറം ജില്ലയിലെ പട്ടണങ്ങൾ വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
ഫാലോപ്യൻ ട്യൂബ് ഒക്ലൂഷൻ
ഫാലോപ്യൻ ട്യൂബ് ഒക്ലൂഷൻ എന്നും അറിയപ്പെടുന്ന ഫാലോപ്യൻ ട്യൂബ് തടസ്സം സ്ത്രീ വന്ധ്യതയുടെ ഒരു പ്രധാന കാരണമാണ്. തടയപ്പെട്ട ഫാലോപ്യൻ ട്യൂബുകൾക്ക് അണ്ഡത്തെയും ബീജത്തെയും സംയോജിപ്പിക്കാൻ കഴിയില്ല, അതിനാൽ ബീജസങ്കലനം അസാധ്യമാക്കുന്നു. ഫാലോപ്യൻ ട്യൂബുകൾ അണ്ഡവാഹിനികൾ, ഗർഭാശയ കുഴലുകൾ, സാൽപിംഗുകൾ (സിംഗുലർ സാൽപിൻക്സ്) എന്നും അറിയപ്പെടുന്നു.
തരങ്ങൾ
സ്ത്രീ വന്ധ്യതയുടെ ഏകദേശം 20% ട്യൂബൽ കാരണങ്ങളാൽ സംഭവിക്കാം. വിദൂര ട്യൂബൽ തടസ്സം (ഡിസ്റ്റൽ ട്യൂബൽ ഓപ്പണിംഗിനെ ബാധിക്കുന്നത് (അണ്ഡാശയത്തിലേക്ക്) സാധാരണയായി ഹൈഡ്രോസാൽപിൻക്സ് രൂപീകരണവുമായി ബന്ധപ്പെട്ടിരിക്കുന്നു, ഇത് പലപ്പോഴും ക്ലമീഡിയ ട്രാക്കോമാറ്റിസ് മൂലമാണ് സംഭവിക്കുന്നത്. കേടുപാടുകൾ സംഭവിച്ചു, പക്ഷേ ചില പേറ്റൻസി ഇപ്പോഴും സംരക്ഷിക്കപ്പെട്ടേക്കാം, ട്യൂബിന്റെ ആ ഭാഗം വന്ധ്യംകരണ ഇടപെടലുകളുടെ ഒരു സാധാരണ ലക്ഷ്യമായതിനാൽ, ട്യൂബൽ ലിഗേഷൻ നടപടിക്രമങ്ങൾ മൂലം മധ്യഭാഗത്തെ ട്യൂബൽ തടസ്സം ഉണ്ടാകാം.
എമിലി ഗ്രീൻ ബാൾക്ക്
അമേരിക്കൻ സാമ്പത്തിക ശാസ്ത്രജ്ഞയും എഴുത്തുകാരിയും ആയ എമിലി ഗ്രീൻ ബാൾക്ക് 1946ലെ സമാധാനത്തിനുള്ള നോബൽ സമ്മാന ജേതാവാണ്‌.
അവലംബം
വർഗ്ഗം:1867-ൽ ജനിച്ചവർ വർഗ്ഗം:ജനുവരി 8-ന് ജനിച്ചവർ വർഗ്ഗം:1961-ൽ മരിച്ചവർ വർഗ്ഗം:ജനുവരി 9-ന് മരിച്ചവർ വർഗ്ഗം:അമേരിക്കൻ എഴുത്തുകാർ വർഗ്ഗം:സാമ്പത്തികശാസ്ത്രജ്ഞർ വർഗ്ഗം:നോബൽ സമ്മാനം നേടിയ അമേരിക്കക്കാർ വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വലേറി ബ്രിയുസൊവ്
വലേറി ബ്രിയുസൊവ്' എന്ന വലേറി യാക്കോവ്ലെവിച്ച് ബ്രിയുസൊവ് (Russian: Вале́рий Я́ковлевич Брю́сов; IPA: [vɐˈlʲerʲɪj ˈjakəvlʲɪvʲɪtɕ ˈbrʲusəf] ( listen); 13 December [O.S. 1 December] 1873 – 9 October 1924) റഷ്യൻ കവിയും പ്രബന്ധരചയിതാവും നാടകകൃത്തും വിവർത്തകനും വിമർശകനും ചരിത്രകാരനും ആയിരുനു.
അവലംബം
വർഗ്ഗം:റഷ്യൻ കവികൾ വർഗ്ഗം:റഷ്യൻ എഴുത്തുകാർ വർഗ്ഗം:ഡിസംബർ 13-ന് ജനിച്ചവർ വർഗ്ഗം:1873-ൽ ജനിച്ചവർ വർഗ്ഗം:ഒക്ടോബർ 9-ന് മരിച്ചവർ വർഗ്ഗം:1929-ൽ മരിച്ചവർ വർഗ്ഗം:എഴുത്തുകാർ - അപൂർണ്ണലേഖനങ്ങൾ
വനശക്തി
വനശക്തി (Vanashakti) എന്നത് മുംബൈ ആസ്ഥാനമായുള്ള സർക്കാരിതര ധർമ്മസ്ഥാപനമാണ്. മീനാക്ഷി മേനോൻ, നമിത റോയ് ഘോഷ്, പീറ്റർ ആർമൻഡ് മേനോൻ എന്നിവർ ചേർന്ന് സ്ഥാപിച്ചതാണ്. വനം, തണ്ണിർത്തടം, വന്യജീവി ഇടനാഴി, പരിസ്ഥിതി വിഷയങ്ങളിൽ ബോധവൽക്കരണം, പുഴകളെ സംരക്ഷിക്കലും പുനർജീവിപ്പിക്കലും ജൈവവൈവിദ്ധ്യ പ്രദേശങ്ങളിലെ ഖനനനിയന്ത്രണം എന്നിവയാണ് ഉദ്ദേശം. കാടരുമായി ചേർന്ന് ജൈവവൈവിദ്ധ്യ സംരക്ഷണത്തിലും ശ്രമം നടത്തുന്നുണ്ട്. കാട്ടിൽ നിന്ന് ഉപജീവനം നടത്തുന്നവരും തീരദേശ സമൂഹത്തിലും ഉള്ളവരുടെ ജീവനത്തിന് സഹായിക്കനുള്ള ശ്രമവും നടത്തുന്നുണ്ട്. 2010 മുതൽ സ്റ്റാലിൻ ദയാനന്ദ് എന്നപരിസ്ഥിതി പ്രവർത്തകൻ ഡയറക്ടറയി എല്ലാ പ്രവർത്തനത്തിനും ചുക്കാൻ പിടിക്കുന്നു..
അവലംബം
വർഗ്ഗം:പ്രകൃതി സംരക്ഷണം ഇന്ത്യയിൽ
കതിർ (നടൻ)
തമിഴ് ഭാഷാ ചിത്രങ്ങളിൽ അഭിനയിച്ച ഇന്ത്യൻ ചലച്ചിത്ര നടനാണ് കതിർ. മഥ ആനൈക്കൂട്ടം (2013) എന്ന ചിത്രത്തിൽ പ്രധാന കഥാപാത്രത്തെ അവതരിപ്പിച്ച അദ്ദേഹം,കിരുമി (2015), വിക്രം വേദം (2017), പരിയേറും പെരുമാൾ (2018), സിഗായ് (2019) എന്നീ ചിത്രങ്ങളിലെ അഭിനയത്തിന് നിരൂപക പ്രശംസ നേടി.
ചലച്ചിത്ര ജീവിതം
പ്രശസ്ത സംഗീതസംവിധായകൻ ജി. വി. പ്രകാശ് കുമാർ നിർമ്മിച്ച വിക്രം സുകുമാരന്റെ മഥയാനൈക്കൂട്ടം (2013) എന്ന ചിത്രത്തിലൂടെയാണ് കതിർ അഭിനേതാവായി അരങ്ങേറ്റം കുറിച്ചത്.. ഈ ചിത്രത്തിൽ ഒരു ഗ്രാമത്തിലെ ചെറുപ്പക്കാരന്റെ വേഷംചെയ്ത കതിർ നിരൂപക പ്രശംസ നേടി.ദി ഹിന്ദു പത്രത്തിൽ നിന്നുള്ള ഒരു നിരൂപകൻ കതിർ തന്റെ പരമാവധി ചെയ്യാൻ ശ്രമിച്ചുവെന്ന് പ്രസ്താവിച്ചു.എന്നാൽ സിഫി ഡോട്ട് കോം തന്റെ ആദ്യ വേഷം തന്നെ മികച്ചതാക്കി മാറ്റിയെന്ന് പ്രസ്താവിച്ചു.. മണികണ്ഠൻ രചിച്ച് അനുചരൻ സംവിധാനം ചെയ്ത്  കിരുമി (2015) എന്ന ത്രില്ലർ ചിത്രത്തിലെ അഭിനയത്തിനുംകതിർ നിരൂപക പ്രശംസ നേടിയിരുന്നു.. അന്താരാഷ്ട്ര ചലച്ചിത്രമേളകളിലേക്കും കിരുമി എന്ന ചിത്രം നോമിനേറ്റ് ചെയ്തിട്ടുണ്ട്. ഹോളിവുഡ് റിപ്പോർട്ടറിൽ നിന്നുള്ള ഒരു നിരൂപകൻ, “തന്റെ നെയിംസേക്ക് കഥാപാത്രത്തെ അവതരിപ്പിക്കുന്ന കതിർ ഒരു ചെറിയ സമയത്തെ വക്രതയുണ്ടാക്കുന്നുവെന്നും പോലീസ് ഉദ്യോഗസ്ഥർക്ക് ഉപയോഗപ്രദമായ വിവരങ്ങൾ അനായാസമായി പട്ടികപ്പെടുത്തുന്നുവെന്നും പറഞ്ഞു.കൂടാതെ ആദരവും ബഹുമാനവും സൂക്ഷ്മമായ കൃത്രിമത്വവും ഈ കഥാപാത്രം വഹിക്കുന്നുണ്ടെന്നും അവർ പറഞ്ഞു.
2017 ൽ ഭരത്തിനൊപ്പം ആക്ഷൻ ത്രില്ലറായ എന്നോടു വിളയാടലിൽ അഭിനയിച്ചു. വിക്രം വേദത്തിൽ ആർ. മാധവൻ, വിജയ് സേതുപതി, പാ.രഞ്ജിത്ത് നിർമ്മാണം നിർവ്വഹിച്ച പരിയേറും പെരുമാൾ (2018) എന്നിവയിലും അഭിനയിച്ചു.. 2019 ൽ സിഗായി എന്ന ചർച്ചചെയ്യപ്പെടാത്ത സിനിമയിൽ അഭിനയിച്ചു. ക്രൈം ത്രില്ലറായ സത്രുവിനെ അദ്ദേഹം മോചിപ്പിക്കുന്നുണ്ട്. അറ്റ്ലി കുമാർ സംവിധാനം ചെയ്ത ബ്ലോക്ക്ബസ്റ്റർ സ്പോർട്സ് സിനിമയായ ബിഗിലിൽ ഫുട്ബോൾ പരിശീലകനായിഅദ്ദേഹം അഭിനയിച്ചു. He then performed in Bigil, the blockbuster sports movie directed by Atlee Kumar as a football coach.
അനുബന്ധം
വർഗ്ഗം:തമിഴ് അഭിനേതാക്കൾ വർഗ്ഗം:1992-ൽ ജനിച്ചവർ
ഷിംഷാൽ
ഷിംഷാൽ (شمشال), പാകിസ്താൻ അധിനിവേശ കാശ്മീരിലെ ഗിൽ‌ഗിറ്റ്-ബാൾട്ടിസ്ഥാൻ മേഖലയിൽ ഹൻ‌സ ജില്ലയിലെ ഗോജാൽ തഹസിൽ സ്ഥിതിചെയ്യുന്ന ഒരു ഗ്രാമമാണ്. സമുദ്രനിരപ്പിൽ നിന്ന് ഏകദേശം 3,100 മീറ്റർ ഉയരത്തിൽ സ്ഥിതിചെയ്യുന്ന ഇത് ജില്ലയിലെ ഏറ്റവും ഉയരത്തിലുള്ള താമസകേന്ദ്രമാണ്. ഹൻസ നദിയുടെ പോഷകനദിയായ ഷിംഷാൽ നദിയുടെ താഴ്‌വരയിലാണ് ഇത് നിലനിൽക്കുന്നത്. പാകിസ്താന്റെ അനധികൃത നിയന്ത്രണത്തിലുള്ള ഗിൽ‌ജിത്-ബാൾട്ടിസ്ഥാനും ചൈനയുമായി ബന്ധിപ്പിക്കുന്ന ഒരു അതിർത്തി ഗ്രാമമാണ് ഷിംഷാൽ. ഏകദേശം 3,800 ചതുരശ്ര കിലോമീറ്റർ വിസ്തീർണ്ണമുള്ള ഷിംഷാലിൽ 240 താമസകേന്ദ്രങ്ങളിലായി ഏകദേശം രണ്ടായിരത്തോളം ആളുകൾ അധിവസിക്കുന്നു.
അധിവാസകേന്ദ്രങ്ങൾ
ഫർമാനാബാദ്, അമീനാബാദ്, സെന്റർ ഷിംഷാൽ, ഖിസാറാബാദ് എന്നിങ്ങനെ നാല് പ്രധാന കുഗ്രാമങ്ങൾ ഉൾക്കൊള്ളുന്നതാണ് ഷിംഷാൽ. ഒരു പുതിയ കുടിയേറ്റ കേന്ദ്രമായ ഫർമനാബാദാണ് ഷിംഷാലിലെത്തുമ്പോഴുള്ള ആദ്യ അധിവാസകേന്ദ്രം. വരണ്ട കൽമതിലുകളാൽ അതിരുകുറിക്കപ്പെട്ടതും കല്ലുകളുടെ വിശാലമായ വയലുകളുള്ളതുമായ അമിനാബാദിൽ കല്ലും ചെളിയും ഉപയോഗിച്ചു നിർമ്മിക്കപ്പെട്ട കോട്ടപോലെയുള്ള വീടുകളാണുള്ളത്. ഷിംഷാലിലെത്തുന്ന ഒരാൾക്ക് ഷിംഷാൽ വൈറ്റ്ഹോൺ എന്നറിയപ്പെടുന്നതും 6,303 മീറ്റർ ഉയരമുള്ളതുമായ ഒഡ്‌വർ സാറിന്റെ വിദൂരമായ ഒരു കാഴ്ച ദർശിക്കാൻ സാധിക്കുന്നു. വർഷത്തിൽ ജൂൺ മുതൽ ഒക്ടോബർ വരെയുള്ള അഞ്ച് മാസക്കാലം (വെള്ളം തണുത്തുറയാത്തപ്പോൾ) ഷിംഷലിൽ ഓഡ്‌വർ സ്ട്രീമിൽ നിന്നുള്ള ജലവൈദ്യുതി ലഭിക്കുന്നു. ബാക്കിയുള്ള ഏഴുമാസത്തോളം വൈദ്യുതി ലഭിക്കാത്തത് ഇവിടുത്തെ പ്രാദേശിക സമൂഹത്തിന്റെ ഒരു പ്രധാന പ്രശ്നമാണ്. ഈ കാലയളവിൽ അവർ പകരമായി മണ്ണെണ്ണ, വിറക്, സോളാർ പാനലുകൾ, സിലിണ്ടറുകളിലെ പ്രകൃതിവാതകം എന്നിവയെ ആശ്രയിക്കേണ്ടി വരുന്നു. ഷിംഷാലിലെ കുക്ക് പ്രദേശത്ത് 0.200 മെഗാവാട്ടിന്റെ ഒരു ചെറിയ ജലവൈദ്യുത നിലയം 2017 ൽ പൂർത്തിയാകുമെന്നു പ്രതീക്ഷിച്ചിരുന്നു.
2003 ഒക്ടോബർ വരെ പാസുവിൽ കാരക്കോറം ഹൈവേയിൽ നിന്ന് ഒരു പുതിയ റോഡ് നിർമ്മിക്കുന്നതുവരെ ഈ ഗ്രാമം വാഹനങ്ങൾക്ക് അപ്രാപ്യമായിരുന്നു. 4 വീൽ ഡ്രൈവ് വാഹനങ്ങൾക്കു പ്രാപ്യമായ ഒരു റോഡിന്റെ നിർമ്മാണം 1985 ൽ ആരംഭിച്ച് 2003 ൽ പൂർത്തിയായിരുന്നു. കഠിനാധ്വാനം, അർപ്പണബോധം, സ്വാശ്രയം എന്നിവയാൽ റോഡിനുവേണ്ടിയുള്ള പതിനെട്ട് വർഷത്തെ (1985-2003) കായികാധ്വാനം വിജയത്തിൽ കലാശിച്ചു. ആഗാ ഖാൻ റൂറൽ സപ്പോർട്ട് പ്രോഗ്രാം, അധിനിവേശ സർക്കാർ, പ്രാദേശിക സമൂഹം എന്നിവയുടെ പരസ്പര സഹകരണത്തിലൂടെ ഷിംഷാലിനെ ലോകത്തിന്റെ വിവിധ ഭാഗങ്ങളുമായി ബന്ധിപ്പിക്കാൻ ഇങ്ങനെ സാധിച്ചു. പാസുവിൽ നിന്ന് ജീപ്പിൽ ഷിംഷാലിലെത്താൻ ഇപ്പോൾ പരമാവധി മൂന്ന് മണിക്കൂർ എടുക്കുന്നു. ഷിംഷാലിലെ അടിസ്ഥാന അടിസ്ഥാന സൗകര്യ വികസനത്തിനുള്ള പ്രധാന ഘടകം സ്വാശ്രയം അഥവാ നോമസ് (പ്രാദേശിക വാഖി ഭാഷയിൽ) ആണ്.
അവലംബം
വർഗ്ഗം:പാകിസ്താനിലെ ഭൂപ്രദേശങ്ങൾ
റാവൂരി ഭരദ്വാജ
ഒരു തെലുഗു നോവലിസ്റ്റും, ചെറുകഥാകൃത്തും, കവിയും, നിരൂപകനുമായിരുന്നു റാവൂരി ഭരദ്വാജ(ജനനം: 1927 ജൂലൈ 5, മരണം: 2013 ഒക്ടോബർ 18). 2012-ലെ ജ്ഞാനപീഠപുരസ്കാരം നേടി. . സാമൂഹിക പ്രതിബദ്ധതയോടെ മനുഷ്യനന്മ ലക്ഷ്യമാക്കി എഴുതുന്ന സാഹിത്യകാരനായിരുന്നു ഇദ്ദേഹമെന്ന് ജ്ഞാനപീഠ പുരസ്കാര സമിതി വിലയിരുത്തിയിട്ടുണ്ട്.
ജീവിതരേഖ
ഏഴാംക്ലാസാണ് റാവൂരിയുടെ വിദ്യാഭ്യാസയോഗ്യത. എന്നാൽ, അദ്ദേഹത്തിന്റെ പല രചനകളും ബിരുദ, ബിരുദാനന്തര വിദ്യാർഥികളുടെ പാഠപുസ്തകങ്ങളാണ്. റാവൂരിയുടെ കൃതികളെക്കുറിച്ച് ഗവേഷണങ്ങളും നടക്കുന്നു. 37 ചെറുകഥാസമാഹാരങ്ങളും, 17 നോവലുകളും, നാല് നാടകങ്ങളും, അഞ്ച് റേഡിയോനാടകങ്ങളും റാവൂരി രചിച്ചിട്ടുണ്ട്. അനേകം ബാലസാഹിത്യകൃതികളുടെയും രചയിതാവാണ്. സിനിമാ വ്യവസായത്തിനുപിന്നിലെ ജീവിതങ്ങളുടെ കഥ പറയുന്ന 'പാകുഡു രാള്ളു' (ഉരുളൻ കല്ലുകൾ) എന്ന നോവലാണ് റാവൂരിയുടെ ഏറ്റവും പ്രശസ്തമായ കൃതി.
പുരസ്കാരങ്ങൾ
ചലച്ചിത്രതാരങ്ങളുടെ ജീവിതം അടിസ്ഥാനമാക്കിയുള്ള ''പാകുഡു റാളു' എന്ന നോവലിനാണ് ഇദ്ദേഹത്തിന് ജ്ഞാനപീഠ പുരസ്കാരം ലഭിച്ചത്.
2013 ഒക്ടോബർ 18-ന് ഹൈദരാബാദിലെ കെയർ ആശുപത്രിയിൽ വച്ച് അദ്ദേഹം അന്തരിച്ചു. 86 വയസ്സായിരുന്നു അപ്പോൾ അദ്ദേഹത്തിന്. ഏറെക്കാലമായി വാർദ്ധക്യസഹജമായ അസുഖങ്ങൾ അനുഭവിച്ചിരുന്ന അദ്ദേഹം മരിക്കുന്നതിന് കുറച്ചുദിവസം മുമ്പാണ് ജ്ഞാനപീഠം വാങ്ങിയത്.
പുറം കണ്ണികൾ
വർഗ്ഗം:ജ്ഞാനപീഠം നേടിയ തെലുഗു സാഹിത്യകാരന്മാർ വർഗ്ഗം:1927-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ജൂലൈ 5-ന് ജനിച്ചവർ വർഗ്ഗം:ഒക്ടോബർ 18-ന് മരിച്ചവർ
ദേശാഭിമാനി പുരസ്‌കാരം
സാമൂഹിക-സാസ്‌കാരിക-സാഹിത്യ മേഖലകളിൽ സമഗ്രസംഭാവനയ്ക്കുള്ള പുരസ്കാരമാണ് 'ദേശാഭിമാനി പുരസ്‌കാരം'. മാദ്ധ്യമസ്ഥാപനമായ ദേശാഭിമാനി, പ്ലാറ്റിനം ജൂബിലി ആഘോഷങ്ങളുടെ ഭാഗമായി 2017-ലാണ് പുരസ്‌കാരം ഏർപ്പെടുത്ത്യത്. രണ്ടുലക്ഷം രൂപയും പ്രശസ്തിപത്രവും ശിൽപവുമാണ് അവാർഡ്. പ്രഥമ ദേശാഭിമാനി സാഹിത്യപുരസ്കാരം 24.02.2017 ന് കേരള മുഖ്യമന്ത്രി പിണറായി വിജയൻ എം. ടി. വാസുദേവൻനായർക്ക് സമ്മാനിച്ചു.
പ്രൊഫസർ ഡിങ്കൻ 3D
പ്രശസ്ത ഛായാഗ്രാഹകൻ രാമചന്ദ്രബാബു സംവിധാനം ചെയ്ത് പ്രദർശനത്തിനെത്തുവാൻ പോകുന്ന ഒരു മലയാളഭാഷ ഫാന്റസി 3D ചലച്ചിത്രമാണ് '''പ്രൊഫസർ ഡിങ്കൻ 3D '''. ദിലീപ് നായകനാകുന്ന ഈ ചിത്രത്തിൽ അദ്ദേഹം ഒരു മജീഷ്യനായിട്ടാണ് അഭിനയിച്ചിരിക്കുന്നത്.നമിത പ്രമോദാണ് ചിത്രത്തിലെ നായിക.റാഫി തിരക്കഥ ഒരുക്കുന്ന ഈ ചിത്രം 3D രൂപത്തിലാണ് തീയേറ്ററുകളിൽ എത്തുന്നത്.രാമചന്ദ്രബാബു തന്നെയാണ് ഈ ചിത്രത്തിന്റെ ഛായാഗ്രഹണവും നിർവഹിച്ചിരിയ്ക്കുന്നത്.ഗോപി സുന്ദർ സംഗീത സംവിധാനം നിർവഹിക്കുന്ന ഈ ചിത്രം 2023 ഓടെ തിയേറ്ററുകളിൽ പ്രദർശനത്തിനെത്തും
കൊച്ചിൻ പാർട്ടി
ഇന്ത്യൻ സ്വാതന്ത്ര്യത്തിനു മുൻപ് നിലവിലിരുന്ന കൊച്ചി രാജ്യപരിധിയിലുള്ള ഒരു വിഭാഗം സ്വാതന്ത്ര്യാനന്തരം രൂപം കൊടുത്ത ഒരു മധ്യ-വലതുപക്ഷ രാഷ്ട്രീയ പാർട്ടിയാണ് കൊച്ചിൻ പാർട്ടി.1949 ലാണ് ഈ പാർട്ടി ഔദ്യോഗീകമായി നിലവിൽ വന്നത്.സി.വി ഇയ്യൂ, കുഞ്ഞിരാമമേനോൻ എന്നിവരായിരുന്നു ഇതിന്റെ സ്ഥാപക നേതാക്കൾ " കൊച്ചി കൊച്ചിക്കാർക്ക് " എന്നതായിരുന്നു ഈ പ്രസ്ഥാത്തിന്റെ ആപ്തവാക്യം. കൊച്ചിയെ തിരുവിതാംകൂറിൽ ലയിപ്പിക്കുന്നതിനെ എതിർത്തു കൊണ്ട് കൊച്ചിയെ മറ്റൊരു സംസ്ഥാനമാക്കി മാറ്റുക എന്നതായിരുന്നു ഈ കക്ഷിയുടെ ലക്ഷ്യം. എങ്കിലും 1951-ലെ തിരുകൊച്ചി നിയമസഭാ ഇലക്ഷനിൽ കൊച്ചിൻ പാർട്ടി "പുഷ്പം" അടയാളത്തിൽ മൽസരിക്കുകയുണ്ടായി എന്നാൽ ആകെ 59535 ( 1.75%) മാത്രമെ നേടുവാൻ സാധിച്ചുള്ളൂ. വടക്കാഞ്ചേരി നിയോജക മണ്ഡലത്തിൽ നിന്നും അയ്യപ്പൻ എന്ന ഒരാൾ വിജയിക്കുകയും ചെയ്തു. എന്നാൽ തുടർന്നു വന്ന തിരഞ്ഞെടുപ്പുകളിൽ ഈ കക്ഷിക്ക് ജനപിന്തുണ ആകർഷിക്കുവാൻ സാധിക്കാതെ പിൻവാങ്ങേണ്ടി വന്നു.
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ഗുരു അർജൻ ദേവ്
അഞ്ചാമത്തെ സിഖ് ഗുരുവാണ് ഗുരു അർജൻ ദേവ് ( [ ɡʊru əɾdʒən ] ; 15 ഏപ്രിൽ 1563 - 30 മേയ് 1606 ). ആദ്യമായി രക്തസാക്ഷിത്വം വരിച്ച സിഖ് ഗുരുവും അദ്ദേഹമാണ്.11-ആമത്തെ ജീവിച്ചിരിക്കുന്ന സിഖ് ഗുരുവായി സിഖുകാർ കരുതുന്ന ഗുരു ഗ്രന്ഥ് സാഹിബ് ക്രോഡീകരിച്ചത് അദ്ദേഹമാണ്.
അവലംബം
വർഗ്ഗം:സിഖ് ഗുരുക്കൾ വർഗ്ഗം:സിഖ് മതം വർഗ്ഗം:1563-ൽ ജനിച്ചവർ വർഗ്ഗം:1606-ൽ മരിച്ചവർ വർഗ്ഗം:പഞ്ചാബിൽ നിന്നുള്ള വ്യക്തികൾ വർഗ്ഗം:സിഖ് രക്തസാക്ഷികൾ വർഗ്ഗം:മുഗൾ ഭരണത്തിൽ വധശിക്ഷയ്ക്ക് വിധേയരായവർ
സൽകിയാന
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് സൽകിയാന. സൽകിയാന വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് സൽകിയാനയിൽ 61 വീടുകൾ ഉണ്ട്. ആകെ ജനസംഖ്യ 302 ആണ്. ഇതിൽ 157 പുരുഷന്മാരും 145 സ്ത്രീകളും ഉൾപ്പെടുന്നു. സൽകിയാന ലെ സാക്ഷരതാ നിരക്ക് 68.87 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. സൽകിയാന ലെ 6 വയസ്സിനു താഴെയുള്ള കുട്ടികളുടെ എണ്ണം 28 ആണ്. ഇത് സൽകിയാന ലെ ആകെ ജനസംഖ്യയുടെ 9.27 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 86 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 80 പുരുഷന്മാരും 6 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 93.02 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 59.3 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
സൽകിയാന ലെ 1 പേരും പട്ടിക ജാതി വിഭാഗത്തിൽ പെടുന്നു.
വന്യജീവി ഗവേഷണ സംരക്ഷണ ട്രസ്റ്റ്
വന്യജീവി ഗവേഷണ സംരക്ഷണ ട്രസ്റ്റ് (Wildlife Research and Conservation Trust) എന്നത് കേരളത്തിലെ നിലമ്പൂർ ഉള്ള സർക്കാരിതര സംരക്ഷണ ഗവേഷണ സംഘടനയാണ് വന്യജീവി ഗവേഷണ സംരക്ഷണ ട്രസ്റ്റിന്റെ ഉദ്ദേശം ഫീൽഡ് ഗവേഷണത്തിലൂടേയും പരിസ്ഥിതി സംരക്ഷണത്തിലൂടേയും ഭാരത് ഉപഭൂഖണ്ഡത്തിലെ പ്രകൃതി, പ്രകൃതിവിഭവ സംരക്ഷണം എന്നതാണ് ഉദ്ദേശം. 2005ൽ സ്ഥാപിച്ചതാണിത്.
അവലംബം
വർഗ്ഗം:ഇന്ത്യയിലെ പരിസ്ഥിതി
കാരക്കുന്ന്
മലപ്പുറം ജില്ലയിലെ ഏറനാട് താലൂക്കിൽ ത്രിക്കലങ്കോട് പഞ്ചായത്തിൽ സ്ഥിതി ചെയ്യുന്ന ഒരു സ്ഥലമാണ് കാരക്കുന്ന്. മഞ്ചേരി നിയോജക മണ്ഡലത്തിന് കീഴിൽ വരുന്ന കാരക്കുന്ന് സാംസ്കാരിക ധന്യവും പഴമയുടെ ചരിത്രം വിളിച്ചോതുന്ന സ്ഥലവുമാണ്‌.
വർഗ്ഗം:മലപ്പുറം ജില്ലയിലെ ഗ്രാമങ്ങൾ വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
കഹ്ഫ്‌
The Seven Sleepers (Arabic: اصحاب الکھف aṣḥāb al kahf, "companions of the cave") ബൈബിളിലും ഖുർആനിലും വിവരിച്ച ഏഴു വിശ്വാസികളായ യുവാക്കളുടെ കഥയാണ് ആസ് ഹാബുൽ കഹ്ഫിന്റെ സംഭവം.  സത്യാ മതത്തിൽ വിശ്വസിച്ചതിന്റെ പേരിൽ രാജാവിന്റെ  ഒരു ഉപദ്രവം രക്ഷപ്പെടാൻ ഒരു ഗുഹയിൽ അകത്ത് കയറിയ ഈ 7 പേർ അവിടെ ഉറങ്ങി പോവുകയും വർഷങ്ങൾക്കു ശേഷം ഉണർന്നു ലോകത്തിനു മുൻപിൽ എത്തുകയും ചെയ്തതായാണ് വിവരണം. 250 എഡി എഫെസൊസ് നഗരത്തിൽ ആണ് സംഭവം നടക്കുന്നത്. ജോർദാനിലെ അമ്മാൻ പട്ടണത്തിലാണ് ഈ ഗുഹ കണ്ടെത്തിയിട്ടുള്ളത്. ഖുർആൻ 18 ആം അദ്ധ്യായം ഈ സംഭവം വിവരിക്കുന്നുണ്ട്.
വർഗ്ഗം:ഉറക്കം വർഗ്ഗം:ഖുർആൻ പറഞ്ഞ കഥകൾ വർഗ്ഗം:മദ്ധ്യകാല പുരാവൃത്തങ്ങൾ
റ്റെപ്പൽ
ഉത്ഭവം
വലത്ത്‌|ലഘുചിത്രം|267x267ബിന്ദു| ആറ് റ്റെപ്പലുകൾ കാണിക്കുന്ന ഒരു [[ലില്ലി പുഷ്പം. പുറമെയായി മൂന്ന് വിദളങ്ങളും അകവശത്തായി മൂന്ന് ദളങ്ങളുമാനിതിനുള്ളത്.]] വേർതിരിച്ചറിയാൻ സാധിക്കാത്ത റ്റെപ്പലുകൾ സപുഷ്പികളുടെ ഒരു പൂർവ്വിക ഗുണവിശേഷമാണെന്നാണ് (ancestral condition) വിശ്വസിക്കപ്പെടുന്നു. ഉദാഹരണത്തിന്, പൂച്ചെടികളുടെ പരിണാമത്തിന്റെ ആദ്യഘട്ടങ്ങളിൽ വേർപെട്ടുപോയി എന്നു കരുതപ്പെടുന്ന അംബോറെല്ലയ്ക്ക് വേർതിരിച്ചറിയാൻ കഴിയാത്ത റ്റെപ്പലുകളുള്ള പുഷ്പങ്ങളാണുള്ളത്. അതിനാൽ ജന്തുക്കൾ മൂലമുള്ള പരാഗണത്തിനനുസരിച്ച് റ്റെപ്പലുകൾ ദളങ്ങളും വിദളങ്ങളുമായി വേർതിരിഞ്ഞിരിക്കാനാണ് സാധ്യത. ഒരു സാധാരണ പൂവിൽ പുറമേ കാണപ്പെടുന്ന ഭാഗങ്ങളായ വിദളങ്ങൾ വളരുന്ന മുകുളത്തിന് സംരക്ഷണം നൽകുന്നു; അതേസമയം അകമേയുള്ള ഭാഗങ്ങളായ ദളങ്ങൾ പരാഗകാരികളെ ആകർഷിക്കുകയുമാണ് ചെയ്യുന്നത്.
സമാനമായ വിദളങ്ങളോടും ദളങ്ങളോടും കൂടിയ റ്റെപ്പലുകൾ ഏകബീജപത്ര സസ്യങ്ങളിൽ (Monocotyledon), പ്രത്യേകിച്ച് "ലിലിയോയിഡ് മോണോകോട്ടുകളിലാണ്" കാണപ്പെടുന്നു. ഉദാഹരണത്തിന്, റ്റുലിപ്പുകളിൽ ഒന്നും രണ്ടും നിര റ്റെപ്പലുകൾ ദളങ്ങൾ പോലെയാണ് കാണപ്പെടുന്നത്. ഇവ അടിഭാഗത്തായി കൂടിച്ചേർന്ന് വലുതും ആകർഷണീയവുമായതും ആറ് ഭാഗങ്ങളുള്ളതുമായ ഒരു പെരിയാന്തായി രൂപപ്പെടുത്തുന്നു. ലില്ലികളിൽ ഒന്നും രണ്ടും നിരയിലെ പുഷ്പഭാഗങ്ങൾ വേർതിരിഞ്ഞാണ് കാണപ്പെടുന്നതെങ്കിലും അവയുടെ രൂപം ഒന്നുതന്നെയാണ്. അതിനാൽ ആകർഷണീയമായ ഈ ഭാഗങ്ങളെ റ്റെപ്പലുകൾ എന്നാണ് വിളിക്കാറ്. വിദളങ്ങളും ദളങ്ങളും വേർതിരിച്ചറിയാൻ കഴിയുന്ന സാഹചര്യങ്ങളിൽ അവയെ റ്റെപ്പലുകൾ എന്നു വിളിക്കണമോ എന്നത് തർക്കവിഷയമാണ്. ചിലർ വിദളങ്ങൾ, ദളങ്ങൾ എന്നിങ്ങനെ വേർതിരിച്ച് പറയുമ്പോൾ മറ്റു ചിലർ റ്റെപ്പലുകൾ എന്നു തന്നെയാണ് ഉപയോഗിക്കുന്നത്.
ചില ചെടികളിലെ പൂക്കളിൽ ദളങ്ങൾ കാണപ്പെടുന്നില്ല. പകരം അവയിലുള്ള എല്ലാ റ്റെപ്പലുകളും ദളങ്ങൾ പോലെ പ്രവർത്തിക്കുന്ന വിദളങ്ങളാണ്. ഇവയെ പെറ്റലോയ്ഡുകൾ എന്നാണ് പറയുന്നത്; ഉദാഹരണത്തിന്, ഹെല്ലെബോറുകളുടെ സെപ്പലുകൾ. വേർതിരിഞ്ഞിട്ടില്ലാത്ത റ്റെപ്പലുകൾ ദളങ്ങളോടാണ് സാദൃശ്യം പുലർത്തുന്നതെങ്കിൽ അവയേയും "പെറ്റലോയ്ഡ്" എന്നുതന്നെയാണ് വിളിക്കുന്നത്; ഉദാഹരണത്തിന് പെറ്റലോയ്ഡ് മോണോകോട്ടുകളിലേതുപോലെ (കടും നിറമുള്ള റ്റെപ്പലുകളുള്ള മോണോകോട്ടുകളുടെ ഓർഡറുകൾ). അവയിൽ ഓർഡർ ലിലിയേൽ ഉൾപ്പെടുന്നതിനാൽ ലിലിയോയിഡ് മോണോകോട്ടുകൾ എന്നും അവ അറിയപ്പെടുന്നു.
അവലംബം
ബോട്ടണി: എ ബ്രീഫ് ആമുഖം ടു പ്ലാന്റ് ബയോളജി - 5 മത് പതിപ്പ്. തോമസ് എൽ. റോസ്റ്റ്; ടി. എലിയറ്റ് വീർ - വൈലി & സൺസ് 1979ISBN 0-471-02114-8.
പ്ലാന്റ് സിസ്റ്റമാറ്റിക്സ് - ജോൺസ്; സാമുവൽ - മൿഗ്രോ-ഹിൽ 1979ISBN 0-07-032795-5. വർഗ്ഗം:സസ്യരൂപവിജ്ഞാനീയം വർഗ്ഗം:സസ്യഭാഗങ്ങൾ വർഗ്ഗം:പൂവിന്റെ ഭാഗങ്ങൾ വർഗ്ഗം:പുഷ്പങ്ങൾ
ഉഛിപ്പുലി
തമിഴ്നാട്ടിലെ  രാമനാഥപുരം ജില്ലയിലെ മണ്ഡപം എന്ന ബ്ലോക്കിലുള്ള ഒരു പ്രദേശമാണ് ഉഛിപ്പുലി. രാമനാഥപുരം നഗരത്തിന്റെ ജലവിതരണത്തിന്റെ പ്രധാന ഉറവിടമാണിത്. ഇന്ത്യൻ നേവി എയർ സ്റ്റേഷനായ ഐ.എൻ.എസ് പരുന്ദു, ഉഛിപ്പുലിയ്ക്കടുത്ത് സ്ഥിതി ചെയ്യുന്നു.
റെഫറൻസുകൾ
<references group="" responsive="">
ബാഹ്യ ലിങ്കുകൾ
വർഗ്ഗം:Coordinates on Wikidata വർഗ്ഗം:Pages with unreviewed translations വർഗ്ഗം:തമിഴ്‌നാട്ടിലെ ഗ്രാമങ്ങൾ
കോർഡുലാഗോംഫസ്
ക്രിറ്റേഷ്യസ്‌ കാലഘട്ടത്തിൽ ജീവിച്ചിരുന്ന വംശനാശം സംഭവിച്ച ഒരു കല്ലൻതുമ്പി ജനുസ്സാണ് കോർഡുലാഗോംഫസ്  (Cordulagomphus).
പുറം കണ്ണികൾ
വർഗ്ഗം:തുമ്പികൾ
ഗീവർഗീസ് മാർ ഇവാനിയോസ്
ജീവിത ചരിത്രം
ഓതറ കീയത്ത് കുടുംബത്തിൽ ജോർജിൻെറയും നിരണം മാണിപ്പറമ്പിൽ അന്നമ്മയുടെയും മകനായി 1940 നവംബർ 14ന് മധുരയിലാണ് മാർ ഇവാനിയോസിൻെറ ജനനം. കൊല്ലം ഫാത്തിമ മാതാ കോളജിൽ നിന്ന് ബിരുദവും ലണ്ടൻ മാൻസ് ഫീൽഡ് കോളജിൽ നിന്ന് ഹീബ്രു, സിറിയൻ ഭാഷകളിലും ഓക്സ്ഫഡ് സർവകലാശാലയിൽ നിന്ന് വേദശാസ്ത്രത്തിലും ബിരുദാനന്തര ബിരുദങ്ങൾ നേടി. സംസ്കൃതവും ലാറ്റിനും പഠിച്ചു. ലണ്ടനിൽ കൗളി ഫാദേഴ്സിൽ നിന്ന് സന്യാസ പരിശീലനം നേടി. 1963ൽ ശെമ്മാശപട്ടവും 1973ൽ കശീശപട്ടവും ലഭിച്ചു. 1985ൽ തിരുവല്ലയിൽ ചേർന്ന മലങ്കര അസോസിയേഷൻ മേൽപ്പട്ട സ്ഥാനത്തേക്ക് തെരഞ്ഞെടുത്തു. 1971 മുതൽ കോട്ടയം ഓർത്തഡോക്സ് വൈദിക സെമിനാരി അധ്യാപകനായിരുന്നു. 1985ൽ എപ്പിസ്കോപ്പയായി വാഴിച്ചു. 1985 ആഗസ്റ്റ് ഒന്നിന് കോട്ടയം ഭദ്രാസന മെത്രാപ്പോലീത്തയായി. സെൻറ് തോമസ് വൈദിക സംഘം, ബസ്കിയാമ്മ അസോസിയേഷൻ എന്നിവയുടെ പ്രസിഡൻറ്, പാമ്പാടി കെ.ഇ കോളജ്, പാമ്പാടി ബി.എം.എം സ്കൂൾ, ഞാലിയാകുഴി എം.ജി.എം എന്നിവയുടെ മാനേജർ എന്നീ നിലകളിലും സേവനമനുഷ്ഠിച്ചു. ഓർത്തഡോക്സ് ചിത്രകലയായ ഐകണോഗ്രഫിയിൽ പ്രാവീണ്യം നേടി. ഇതിൻെറ പരിശീലകനുമായിരുന്നു. പുനലൂർ പേപ്പർ മിൽസ് റിട്ട. മാനേജർ കെ.ജി. ഇട്ടി, പരേതനായ ക്യാപ്റ്റൻ കെ.ജി. തോമസ്, കെ.ജി. ജേക്കബ് (അബൂദബി), കെ.ജി. എബ്രഹാം (ദോഹ), മേരി ജോസ് കുര്യൻ (കോട്ടയം) എന്നിവർ സഹോദരങ്ങളാണ്.
അവലംബം
vakathanamchurch.org
വർഗ്ഗം:മെത്രാപ്പൊലീത്തമാർ
അബാക്റ്റോക്രോമിസ്
സിക്ലിഡ്കുടുംബത്തിൽപ്പെട്ട ഒരു മത്സ്യമാണ് അബാക്റ്റോക്രോമിസ്. ഇത് ഒരു ഏകവർഗ്ഗ ജനുസ്സാണ്. അതായത് ഈ ജനുസ്സിൽ ഒരു സ്പീഷീസ് മാത്രമേ ഉള്ളൂ. പണ്ട് മെലനോക്രോമിസ് ലബ്രൊസസ് എന്നായിരുന്നു ശാസ്ത്രീയനാമം. . മറ്റുള്ളവരിൽ നിന്നും മാറിനിൽക്കുന്നത് എന്ന ആശയത്തിലാണ് ഈ പേരു ഇതിനു നൽകിയിട്ടുള്ളത്
ഈ മത്സ്യം മലാവി, മൊസാംബിക് ടാൻസാനിയ പ്രദേശങ്ങളിൽ കാണപ്പെടുന്നു. ഇതിന്റെ സ്വാഭാവിക വാസസ്ഥലം മലാവി തടാകം എന്ന ശുദ്ധജലതടാകം കിട്ടിയതി വലിയതിനു 119 mm (4.7 in) നീളമുണ്ട്.
അവലംബം
വർഗ്ഗം:ശുദ്ധജല മത്സ്യങ്ങൾ വർഗ്ഗം:ടാൻസാനിയ
സെർവിക്കൽ സ്റ്റെനോസിസ്
സെർവിക്കൽ സ്റ്റെനോസിസ് എന്നാൽ സെർവിക്സിലെ (എൻഡോസെർവിക്കൽ കനാൽ) തുറക്കൽ സാധാരണയേക്കാൾ ഇടുങ്ങിയതാണ്. ചില സന്ദർഭങ്ങളിൽ, എൻഡോസെർവിക്കൽ കനാൽ പൂർണ്ണമായും അടച്ചേക്കാം. ഒരു സ്റ്റെനോസിസ് എന്നത് ശരീരത്തിലെ ഏതെങ്കിലും പ്രവേശനമാർഗ്ഗം സാധാരണ ആയിരിക്കേണ്ടതിനേക്കാൾ ഇടുങ്ങിയതാണ്.
സൂചനകളും ലക്ഷണങ്ങളും
സെർവിക്കൽ കനാൽ ഭാഗികമായോ പൂർണ്ണമായോ തടസ്സപ്പെട്ടിട്ടുണ്ടോ എന്നതിനെയും രോഗിയുടെ ആർത്തവവിരാമ നിലയെയും ആശ്രയിച്ചിരിക്കുന്നു. ആർത്തവവിരാമത്തിന് മുമ്പുള്ള രോഗികൾക്ക് ഗർഭാശയത്തിനുള്ളിൽ രക്തം അടിഞ്ഞുകൂടുന്നത് അണുബാധ, ഇടയ്ക്കിടെ രക്തസ്രാവം അല്ലെങ്കിൽ പെൽവിക് വേദന എന്നിവയ്ക്ക് കാരണമായേക്കാം. രോഗികൾക്ക് വന്ധ്യത, എൻഡോമെട്രിയോസിസ് എന്നിവയ്ക്കുള്ള സാധ്യതയും കൂടുതലാണ്.
ഹൗസ് ഓഫ് കോമൺസ് ഓഫ് ദി യുണൈറ്റഡ് കിംഗ്ഡം
യുണൈറ്റഡ് കിംഗ്ഡത്തിലെ പാർലമെന്റിന്റെ ലോവർ ഹൗസ് ആണ് ഹൗസ് ഓഫ് കോമൺസ്. അപ്പർഹൗസിലെപ്പോലെ, ഹൗസ് ഓഫ് ലോർഡ്സ്, വെസ്റ്റ്മിൻസ്റ്റർ കൊട്ടാരത്തിൽ ഒന്നിച്ചുചേരുന്നു. ഔദ്യോഗികമായി, വീടിന്റെ മുഴുവൻ പേര് Honourable the Commons of the United Kingdom of Great Britain and Northern Ireland in Parliament assembled. സ്ഥല പരിമിതിമൂലം ഇതിന്റെ ഓഫീസ് പോർട്ട്കല്ലിസ് ഹൗസിലേക്ക് കൂടി വ്യാപിപ്പിച്ചിട്ടുണ്ട്.
സെർവിക്കൽ സ്റ്റെനോസിസ്
External links
വർഗ്ഗം:സ്ത്രീകളുടെ ആരോഗ്യം
ഹൗസ് ഓഫ് കോമൺസ് ഓഫ് ദി യുണൈറ്റഡ് കിംഗ്ഡം
ഹൗസ് ഓഫ് കോമൺസ് പുനരുത്ഥാന തീയതി
2017-8 ലെ പാർലമെന്ററി സെഷനിൽ ഹൌസ് ഓഫ് കോമൺസ് ആരംഭിക്കുന്നത് 2017 ജൂൺ മാസത്തിൽ ഹൗസിന്റെ ലീഡറായ ആൻട്രിയ ലീഡ്സം ആണ്.
ബാഹ്യ ലിങ്കുകൾ
വർഗ്ഗം:ഗവൺമെന്റ് ഓഫ് ദ യുണൈറ്റഡ് കിങ്ഡം
ഹോർമോൺ പുനഃസ്ഥാപന ചികിത്സ
എച്ച്ആർടിയിൽ ഉപയോഗിക്കുന്ന പ്രധാന ഹോർമോൺ മരുന്നുകളാണ് ഈസ്ട്രജനും പ്രോജസ്റ്റോജനും. പ്രോജസ്റ്ററോൺ സ്വാഭാവികമായി സംഭവിക്കുന്ന പ്രധാന സ്ത്രീ ലൈംഗിക ഹോർമോണാണ്, കൂടാതെ ആർത്തവവിരാമം നേരിടുന്ന ഹോർമോൺ തെറാപ്പിയിൽ ഉപയോഗിക്കുന്ന ഒരു മരുന്നായി ഇത് നിർമ്മിക്കപ്പെടുന്നു. രണ്ട് വിഭാഗത്തിലുള്ള ഹോർമോണുകൾക്കും രോഗലക്ഷണ ഗുണമുണ്ടാകുമെങ്കിലും, എൻഡോമെട്രിയൽ ക്യാൻസറിനുള്ള സാധ്യത ഒഴിവാക്കാൻ, ഗർഭപാത്രം നീക്കം ചെയ്തില്ലെങ്കിൽ, പ്രോജസ്റ്റോജൻ പ്രത്യേകമായി ഈസ്ട്രജൻ വ്യവസ്ഥകളിൽ ചേർക്കുന്നു. എതിർക്കാത്ത ഈസ്ട്രജൻ തെറാപ്പി എൻഡോമെട്രിയൽ ഹൈപ്പർപ്ലാസിയയെ പ്രോത്സാഹിപ്പിക്കുകയും കാൻസർ സാധ്യത വർദ്ധിപ്പിക്കുകയും ചെയ്യുന്നു, അതേസമയം പ്രോജസ്റ്റോജൻ ഈ അപകടസാധ്യത കുറയ്ക്കുന്നു. ടെസ്റ്റോസ്റ്റിറോൺ പോലെയുള്ള ആൻഡ്രോജൻ ചിലപ്പോൾ ഉപയോഗിക്കാറുണ്ട്. HRT വിവിധ വഴികളിലൂടെ ലഭ്യമാണ്.
ഭവതാരിണി ഇളയരാജ
ഒരു തമിഴ് ഗായികയും സംഗീതസംവിധായകയുമാണ് ഭവതാരിണി ഇളയരാജ(ജനനം:1981).സംഗീതസംവിധായകൻ ഇളയരാജയുടെ മകളാണ്. 2000ലെ മികച്ച ഗായികയ്ക്കുള്ള ദേശീയപുരസ്കാരം നേടിയിട്ടുണ്ട്.
ജീവിതരേഖ
1981ൽ ഇളയരാജയുടെ മകളായി ജനിച്ചു. 2000ൽ ഭാരതി എന്ന തമിഴ് സിനിമയിലെമയിൽ പോല പൊണ്ണ് ഒണ്ണ് എന്ന തമിഴ് ഗാനത്തിന്(സംഗീതം: ഇളയരാജ) ആ വർഷത്തെ മികച്ച ഗാനത്തിനുള്ള ദേശീയപുരസ്കാരം നേടി. തുടർന്ന് നിരവധി സിനിമകളിൽ ഈണം പകരുകയും ഗാനങ്ങൾ ആലപിക്കുകയും ചെയ്തു.പരസ്യ എക്സിക്യൂട്ടീവായ ആർ. ശബരിരാജിന്റെ ഭാര്യയാണ്.
ബിബികെ ഇലക്ട്രോണിക്സ്
ഒരു സ്വകാര്യ ചൈനീസ് ബഹുരാഷ്ട്ര കമ്പനിയാണ് BBK ഇലക്ട്രോണിക്സ് കോർപ്പറേഷൻ (广东步步高电子工业有限公司). ലോകത്തിലെ ഏറ്റവും വലിയ സ്മാർട്ട്‌ഫോൺ നിർമ്മാതാക്കളിൽ ഒന്നാണ് ബിബികെ ഇലക്ട്രോണിക്സ്.
ഭവതാരിണി ഇളയരാജ
അവലംബം
വർഗ്ഗം:1981-ൽ ജനിച്ചവർ വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
ബിബികെ ഇലക്ട്രോണിക്സ്
വിവോ, വൺപ്ലസ്, ഓപ്പോ, റിയൽമീ, ഐക്യുഒ തുടങ്ങി അഞ്ചു പേരുകളിൽ മൊബൈൽ ഹൻഡ്സെറ്റുകൾ നിർമ്മിക്കുന്നത് ബിബികെ ഇലക്ട്രോണിക്സ് ആണ്.
ചരിത്രം
1995 സെപ്റ്റംബർ 18 ന് ചൈനയിലെ ഗുവാങ്‌ഡോംഗ് പ്രവിശ്യയിലെ ഡോങ്‌ഗുവാനിൽ ആണ് ഗുവാങ്‌ഡോംഗ് ബി‌ബി‌കെ ഇലക്ട്രോണിക്സ് കോർപ്പറേഷൻ എന്ന കമ്പനി സ്ഥാപിതമായത്.
ടെലിവിഷൻ സെറ്റുകൾ, എം‌പി 3 പ്ലെയറുകൾ, ഡിജിറ്റൽ ക്യാമറകൾ, സ്മാർട്ട്‌ഫോണുകൾ തുടങ്ങിയ ഇലക്ട്രോണിക്സിലെ എല്ലാ ഉല്പന്നങ്ങളും കമ്പനി നിർമ്മിക്കുണ്ട്. 2019 മാർച്ചിൽ ബി‌ബി‌കെ ഇലക്‌ട്രോണിക്‌സ് അതിന്റെ ഏറ്റവും പുതിയ ബ്രാൻഡ് ആയി ഐക്യുഒയെ പ്രഖ്യപിച്ചത്.
ബി‌ബി‌കെ ഇലക്ട്രോണിക്സിന്റെ ആസ്ഥാനവും ഉൽ‌പാദന കേന്ദ്രവും ഡോങ്‌ഗ്വാനിലെ ചാങ്‌വാനിലാണ്.
ബ്രാൻഡ്
ബിബികെ ഇലക്ട്രോണിക്സ്ന്റെ ബ്രാൻഡുകൾ ആണ് താഴെ പറയുന്നവ
പരാമർശങ്ങൾ
വർഗ്ഗം:ചൈന ആസ്ഥാനമായുള്ള ബഹുരാഷ്ട്രകമ്പനികൾ വർഗ്ഗം:ചൈനീസ് ബ്രാൻഡുകൾ വർഗ്ഗം:മൊബൈൽ നിർമ്മാണ കമ്പനികൾ വർഗ്ഗം:ചൈനയിൽ നിന്നുള്ള ഇലക്ട്രോണിക്സ് കമ്പനികൾ
അമ്മയെ കുളിപ്പിക്കുമ്പോൾ
2016-ലെ കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുള്ള മലയാള കവിയും ചിത്രകാരിയുമായ സാവിത്രി രാജീവൻ രചിച്ച കവിതാ സമാഹാരമാണ് അമ്മയെ കുളിപ്പിക്കുമ്പോൾ. സാവിത്രി രാജീവൻ സാഹിത്യ അക്കാദമി ഉപദേശക സമിതി അംഗമായിരുന്നു.
അവലംബം
വർഗ്ഗം:കവിതാസമാഹാരങ്ങൾ
പത്തപ്പിരിയം
മലപ്പുറം ജില്ലയിലെ ഏറനാട് താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് പത്തപ്പിരിയം.കോഴിക്കോട് ഗൂഡല്ലൂ൪ സ൦സ്ഥാന പാതയിൽ മഞ്ചേരിയിൽ നിന്ന് 10കി.മി ദൂരത്തു൦ എടവണ്ണയിൽ നിന്ന് 3കി.മി ദൂരത്തു൦ ആയി സ്ഥിതി ചെയ്യുന്ന. എടവണ്ണ പഞ്ചായത്തിൽ എടവണ്ണ കഴിഞ്ഞാൽ രണ്ടാമത്തെ വലിയ ടൌണാണ് പത്തപ്പിരിയ൦. എടവണ്ണയിൽ നിന്ന് പത്തപ്പിരിയത്തേക്കുള്ള 3കി.മി സംസ്ഥാന പാതയിലെ റോഡ് ലോകനിലവാര൦ പുല൪ത്തുന്ന രീതിയിൽ പി കെ ബഷീർ എ൦ എൽ എ നവീകരിച്ചിട്ടുണ്ട്.
ഏറനാട് നിയോജക മണ്ഡലത്തിൽ വരുന്ന ഈ പ്രദേശം മതസൗഹാർദ്ദത്തിന് പേരുകേട്ട സ്ഥലമാണ്.ഏറനാട് എ൦ എൽ എ പി കെ ബഷീർ പത്തപ്പിരിയ൦ സ്വദേശിയാണ്. പ്രമുഖപ്രഭാഷകൻ പത്തപ്പിരിയം അബ്ദുൽ റഷീദ് സഖാഫി,എഴുത്ത്കാരൻ എം ഐ തങ്ങൾ, മുജാഹിദ് പണ്ഡിതൻ എ പി അബ്ദുൽ ഖാദർ മൌലവി എന്നിവർ ഈ പ്രദേശത്ത്കാരാണ്,
മുസ്ലിം നവോത്ഥാന രംഗത്ത് മുന്നിൽ നടന്ന പ്രദേശമാണ്.
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
നാഷണൽ പാർക്ക് സർവീസ്
യുണൈറ്റഡ് സ്റേറ്റ്സ് ഫെഡറൽ ഗവണ്മെന്റിന്റെ കീഴിൽ വരുന്ന, ദേശീയോദ്യാനങ്ങളുടെ സംരക്ഷണ ചുമതല വഹിക്കുന്ന ഒരു ഏജൻസിയാണ് നാഷണൽ പാർക്ക് സർവീസ്. ദേശീയോദ്യാനങ്ങളെ കൂടാതെ നിരവധി ദേശീയ സ്മാരക ങ്ങളും, ചരിത്ര കേന്ദ്രങ്ങളും ഈ ഏജൻസിക്ക് കീഴിൽ വരുന്നുണ്ട. 1916 ആഗസ്റ്റ് 25നാണ് നാഷണൽ പാർക്ക് സർവീസ് നിലവിൽ വന്നത്. അമേരിക്കൻ ഐക്യനാടുകളിലെ ആഭ്യന്തര മന്ത്രാലയത്തിനു കീഴിലാണ് ഇത് വരുന്നത്.
അവലംബം
വർഗ്ഗം:നാഷണൽ പാർക്ക് സർവീസ്
ഫുമിയോ കിഷിദ
2021 ഒക്ടോബർ 4 മുതൽ ജപാനിലെ പ്രധാനമന്ത്രിയാണ് ഫുമിയോ കിഷിദ.Fumio Kishida (岸田 文雄) 2021 സെപ്റ്റംബർ 29 മുതൽ ലിബറൽ ഡെമോക്രാറ്റിക് പാർട്ടിയുടെ (LDP) പ്രസിഡണ്ടുമാണ് അദ്ദേഹം.ഹൗസ് ഒഫ് റെപ്രെസെന്റേറ്റീവ് അംഗമായ അദ്ദേഹം നേരത്തെ 2012 മുതൽ 2017 വരെ വിദേശകാര്യ വകുപ്പ് മന്ത്രിയായും 2017-ൽ താൽകാലികമായി പ്രതിരോധ വകുപ്പ് മന്ത്രിയുമായി പ്രവർത്തിച്ചിട്ടുണ്ട്.
ആദ്യകാല ജീവിതം
1957 ജൂലൈ 29 ന് ടോക്കിയോയിലെ ഷിബുയയിലെ രാഷ്ട്രീയ പശ്ചാത്തലമുള്ള ഒരു കുടുംബത്തിലാണ് കിഷിദ ജനിച്ചത്. അദ്ദേഹത്തിന്റെ പിതാവ് ഫുമിറ്റേക്ക് കിഷിദ സാമ്പത്തിക, വ്യാപാര വ്യവസായ മന്ത്രാലയത്തിലെ സർക്കാർ ഉദ്യോഗസ്ഥനും ദി സ്മാൾ ആൻഡ് മീഡിയം എന്റർപ്രൈസ് ഏജൻസിയുടെ ഡയറക്ടറുമായിരുന്നു. കിഷിദ കുടുംബം ഹിരോഷിമയിൽ നിന്നുള്ളവരായതിനാൽ എല്ലാ വേനൽക്കാലത്തും കുടുംബം അവിടെ സന്ദർശിക്കാറുണ്ടായിരുന്നു. കിഷിദ കുടുംബത്തിലെ നിരവധി അംഗങ്ങൾ അണുബോംബാക്രമണത്തിൽ മരിച്ചിരുന്നു, അണുബോംബാക്രമണത്തെ അതിജീവിച്ചവരുടെ കഥകൾ കേട്ടാണ് ഫ്യൂമിയോ വളർന്നത്. അദ്ദേഹത്തിന്റെ പിതാവ് ഫുമിറ്റേക്കും മുത്തച്ഛൻ മസാകി കിഷിദയും ജനപ്രതിനിധിസഭയിലെ അംഗങ്ങളായിരുന്നു. മുൻ സാമ്പത്തിക, വ്യാപാര, വ്യവസായ മന്ത്രി യോച്ചി മിയാസാവ അദ്ദേഹത്തിന്റെ കസിനും മുൻ പ്രധാനമന്ത്രി കിച്ചി മിയസാവ അദ്ദേഹത്തിന്റെ അകന്ന ബന്ധുവുമായിരുന്നു.
തൻറെ പിതാവ് അക്കാലത്ത് യു.എസിൽ ജോലിക്ക് നിയമിക്കപ്പെട്ടിരുന്നതിനാൽ അദ്ദേഹം ന്യൂയോർക്കിലെ ക്വീൻസിലുള്ള എൽമ്ഹർസ്റ്റ് പ്രദേശത്തിലെ ക്ലെമന്റ് സി. മൂർ എലിമെന്ററി സ്കൂളിലാണ് പ്രാഥമ്മിക വിദ്യാഭ്യാസം തുടങ്ങിയത്, പിന്നീട് കോജിമാച്ചി എലിമെന്ററി സ്കൂളിലും കോജിമാച്ചി ജൂനിയർ ഹൈസ്കൂളിലും അദ്ദേഹം പഠിച്ചു. കിഷിദ കൈസെയ് അക്കാദമിയിൽ നിന്ന് ബിരുദം നേടി, അവിടെ അദ്ദേഹം ബേസ്ബോൾ ടീമിലും കളിച്ചു. നിരവധി തവണ ടോക്കിയോ സർവ്വകലാശാലയിൽ പ്രവേശനം നിഷേധിക്കപ്പെട്ടതിനെ തുടർന്ന്, കിഷിദ വസേഡ യൂണിവേഴ്സിറ്റിയിൽ നിയമം പഠിക്കുകയും 1982-ൽ ബിരുദം നേടുകയും ചെയ്തു. ] വസേഡയിൽ, പിൽക്കാലത്ത് രാഷ്ട്രീയക്കാരനായ തകേഷി ഇവായയുമായി അദ്ദേഹം സൗഹൃദത്തിലായിരുന്നു
അവലംബം
വർഗ്ഗം:ജപ്പാനിലെ പ്രധാനമന്ത്രിമാർ
റോസ്മേരി ആൻ ക്രോളി
ഒരു മുൻ ഓസ്‌ട്രേലിയൻ രാഷ്ട്രീയക്കാരിയാണ് റോസ്മേരി ആൻ ക്രോളി AO (നീ വില്ലിസ്; ജനനം 30 ജൂലൈ 1938). ഓസ്‌ട്രേലിയൻ ലേബർ പാർട്ടിയെ (ALP) പ്രതിനിധീകരിച്ച് 1983 മുതൽ 2002 വരെ സൗത്ത് ഓസ്‌ട്രേലിയയുടെ സെനറ്ററായി അവർ സേവനമനുഷ്ഠിച്ചു. കീറ്റിംഗ് ഗവൺമെന്റിൽ അവർ കുടുംബ സേവന മന്ത്രിയായും (1993-1996) സ്ത്രീകളുടെ നിലയ്ക്കുള്ള പ്രധാനമന്ത്രിയെ സഹായിക്കുന്ന മന്ത്രിയായും (1993) മന്ത്രിപദം വഹിച്ചു.
ആദ്യകാല ജീവിതവും വിദ്യാഭ്യാസവും
ക്രോളി മെൽബണിൽ ജനിച്ച് കിൽമയർ ബ്രിജിഡിൻ കോൺവെന്റിൽ പഠിച്ചു. മെൽബൺ സർവകലാശാലയിൽ നിന്ന് 1961-ൽ മെഡിസിൻ ബിരുദം/ബാച്ചിലർ ഓഫ് സർജറി ബിരുദം നേടി.
സ്വകാര്യ ജീവിതം
അഡ്‌ലെയ്ഡിൽ താമസിക്കുന്ന ക്രോളിക്ക് പ്രായപൂർത്തിയായ മൂന്ന് ആൺമക്കളുണ്ട്. അവർ തീയറ്ററും പൂന്തോട്ടപരിപാലനവും ആസ്വദിക്കുന്നു. കൂടാതെ സൗത്ത് ഓസ്‌ട്രേലിയയിലെ ഹാൻഡ്‌നൈറ്റേഴ്‌സ് ഗിൽഡിന്റെ രക്ഷാധികാരിയാണ്.
പുരസ്കാരങ്ങളും ബഹുമതികളും
2015-ലെ ഓസ്‌ട്രേലിയ ഡേ ഓണേഴ്‌സിൽ, കോമൺ‌വെൽത്ത് ഗവൺമെന്റിലെ മന്ത്രിയായും സൗത്ത് ഓസ്‌ട്രേലിയയിലെ ജനങ്ങളെ പ്രതിനിധീകരിക്കുന്ന സെനറ്ററായും ഓസ്‌ട്രേലിയൻ പാർലമെന്റിലെ വിശിഷ്ട സേവനത്തിന് ക്രോളിയെ ഓർഡർ ഓഫ് ഓസ്‌ട്രേലിയയുടെ ഓഫീസറായി നിയമിച്ചു.
External links
വർഗ്ഗം:1938-ൽ ജനിച്ചവർ
ഏഞ്ചല ഡേവിസ്
അമേരിക്കയിലെ ഒരു രാഷ്ട്രീയപ്രവർത്തകയും, എഴുത്തുകാരിയുമാണ് ഏഞ്ചല വോൺ ഡേവിസ് എന്ന ഏഞ്ചല ഡേവിസ് (ജനനം - ജനുവരി 26, 1944). 1960 ൽ ഏഞ്ചല അമേരിക്കൻ കമ്മ്യൂണിസ്റ്റ് പാർട്ടിയുടെ നേതാവായിരുന്നു. തീവ്ര ഇടതുപക്ഷ ചിന്താഗതി വച്ചു പുലർത്തിയിരുന്ന ഏഞ്ചലക്ക് ബ്ലാക്ക് പാന്തർ പാർട്ടിയുമായി വളരെ അടുത്ത ബന്ധമാണുണ്ടായിരുന്നത്. പാർട്ടിയിലെ ഔദ്യോഗിക അംഗമായിരുന്നില്ലെങ്കിലും, പാർട്ടിയുടെ പല മുന്നേറ്റങ്ങളേയും മുന്നിൽ നിന്നും നയിച്ചത് ഇവരായിരുന്നു. കാലിഫോർണിയ സർവ്വകലാശാലയിൽ,ഫെമിനിസ്റ്റ് സ്റ്റഡീസ് വിഭാഗത്തിന്റെ ഡയറക്ടറായിരുന്നു ഏഞ്ചല.
മാർക്സിസം, ഫെമിനിസം, സാമൂഹ്യബോധം, തത്വശാസ്ത്രം എന്നിവയിലായിരുന്നു ഏഞ്ചലയുടെ പഠനങ്ങൾ മുഴുവൻ. കമ്മ്യൂണിസ്റ്റ് പാർട്ടിയുമായി ബന്ധമുള്ള ഏഞ്ചലയെ കാലിഫോർണിയ സർവ്വകലാശാലയിലെ ഉദ്യോഗത്തിൽ നിന്നും വിലക്കാൻ അന്നത്തെ കാലിഫോർണിയൻ ഗവർണറായിരുന്ന റൊണാൾഡ് റീഗൻ നിർദ്ദേശിച്ചിരുന്നു. രണ്ടു തവണ അമേരിക്കൻ പ്രസിഡന്റ് സ്ഥാനത്തേക്ക് കമ്മ്യൂണിസ്റ്റ് പാർട്ടിയുടെ പിന്തുണയോടെ മത്സരിച്ചിരുന്നു.
ആദ്യകാല ജീവിതം
ഫ്രാങ്ക് ഡേവിസിന്റേയും,സാലി ഡേവിസിന്റേയും, മകളായി കാലിഫോർണിയയിലെ അലാബാമയിലാണ് ഏഞ്ചല ജനിച്ചത്. ഹൈസ്കൂൾ ആദ്ധ്യാപകനായിരുന്നു പിതാവ് ഫ്രാങ്ക്. എലമെന്ററി സ്കൂളിലെ അദ്ധ്യാപികയായിരുന്നു മാതാവ് സാലി ഡേവിസ്. ടഗ്ഗിൾ സ്കൂളിലും, പാർക്കർ മിഡ്ഡിൽ സ്കൂളിലുമായിട്ടായിരുന്നു പ്രാഥമിക വിദ്യാഭ്യാസം. കമ്മ്യൂണിസ്റ്റ് പാർട്ടിയുടെ സ്വാധീനത്തിൽ രൂപം കൊണ്ട സതേൺ നീഗ്രോ കോൺഗ്രസ്സിന്റെ മുൻ നിര നേതാവായിരുന്നു ഏഞ്ചലയുടെ മാതാവ്. കമ്മ്യൂണിസ്റ്റുകാരുമായുള്ള സഹവാസത്തിലായിരുന്നു ഏഞ്ചലയുടെ കൗമാരം, ഇത് അവരുടെ ബൗദ്ധികതലത്തെ കാര്യമായി തന്നെ സ്വാധീനിക്കുകയുണ്ടായി.
ബ്രാൻഡൈസ് സർവ്വകലാശാല
മസാച്ചുസൈറ്റ്സിലുള്ള ബ്രാൻഡൈസ് സർവ്വകലാശാലയിൽ സ്കോളർഷിപ്പോടുകൂടി പഠിച്ച കറുത്തവർഗ്ഗക്കാരിൽ ഒരാളായിരുന്നു ഏഞ്ചല. ആൽബർട്ട് കാമുവിനെക്കുറിച്ചും, ഷോൺ പോൾ സാർത്രിനെക്കുറിച്ചും കൂടുതൽ അറിയാൻ ശ്രമിച്ച് ആ കാലഘട്ടത്തിൽ ഏഞ്ചല തികച്ചും ഏകാന്ത ജീവിതം ഇഷ്ടപ്പെട്ടിരുന്ന ഒരാളായിരുന്നു. എന്നാൽ ഏറെ വൈകാതെ തന്നെ വിദേശീയരായ ധാരാളം സുഹൃത്തുക്കളെ സമ്പാദിക്കാൻ ഏഞ്ചലക്കു കഴിഞ്ഞു. ഫ്രാൻസിലും, സ്വിറ്റ്സർലണ്ടിലും ചുറ്റി സഞ്ചരിക്കുന്നതിനായി പണം കണ്ടെത്തുവാനായി ഏഞ്ചല ക്ലാസ്സുകളില്ലാത്ത സമയത്ത് ചെറിയ ജോലികൾ ചെയ്യുമായിരുന്നു. കമ്മ്യൂണിസ്റ്റ് പാർട്ടി സംഘടിപ്പിച്ച ഒരു സമ്മേളനത്തിൽ പങ്കെടുത്തതിന് അമേരിക്കൻ അന്വേഷണ ഏജൻസി ഏഞ്ചലയെ ചോദ്യം ചെയ്യുകപോലുമുണ്ടായി.
വിദ്യാഭ്യാസ കാലഘട്ടം അവസാനിക്കാറായപ്പോഴേക്കും, തത്ത്വശാസ്ത്രത്തിലായി ഏഞ്ചലയുടെ ശ്രദ്ധമുഴുവൻ. ഉപരിപഠനത്തിനായി ഫ്രാങ്ക്ഫുർട്ട് സർവ്വകലാശാലയിൽ പ്രവേശനം നേടാനുള്ള ശ്രമങ്ങളും ഇക്കാലയളവിൽ ആരംഭിച്ചിരുന്നു.
ഫ്രാങ്ക്ഫർട്ട് സർവ്വകലാശാല
പ്രതിമാസം, നൂറു അമേരിക്കൻ ഡോളറിന്റെ സ്റ്റൈപ്പെൻഡോടുകൂടിയാണ് ഏഞ്ചല ജർമ്മനിയിലെ ഈ സർവ്വകലാശാലയിൽ പഠനം തുടങ്ങിയത്. തുടക്കത്തിൽ ഒരു ജർമ്മൻ കുടുംബത്തോടുകൂടിയായിരുന്നു ഏഞ്ചലയുടെ താമസം. പിന്നീട് സുഹൃത്തുക്കളുടെ കൂടെ ഒരു പഴയ ഫാക്ടറിയിലേക്കു താമസം മാറുകയുണ്ടായി. സോഷ്യലിസ്റ്റ് ജർമ്മൻ സ്റ്റുഡന്റ്സ് യൂണിയന്റെ പ്രവർത്തകരായിരുന്നു ഏഞ്ചലയുടെ സുഹൃത്തുക്കൾ ഏറെയും.
കാലിഫോർണിയ സർവ്വകലാശാല
ബിരുദാനന്തര ബിരുദ പഠനത്തിനായി ഏഞ്ചല കാലിഫോർണിയ സർവ്വകലാശാലയിലാണ് ചേർന്നത്. കാലിഫോർണിയ സർവ്വകലാശാലയുടെ സാൻഡിയാഗോ കാംപസിൽ നിന്നുമാണ് ഏഞ്ചല തന്റെ ബിരുദാനന്തരബിരുദം കരസ്ഥമാക്കിയത്. തിരികെ ബർലിനിലേക്കു പോയ ഏഞ്ചല അവിടെയുള്ള ഹംബോൾട്ട് സർവ്വകലാശാലയിൽ നിന്നും തത്ത്വശാസ്ത്രത്തിൽ ഡോക്ടറേറ്റും കരസ്ഥമാക്കി.
ഔദ്യോഗിക ജീവിതം
കാലിഫോർണിയ സർവ്വകലാശാലയിലെ തത്ത്വശാസ്ത്ര വിഭാഗത്തിൽ അസിസ്റ്റന്റ് പ്രൊഫസറായാണ് ഏഞ്ചല തന്റെ ഔദ്യോഗിക ജീവിതം ആരംഭിക്കുന്നത്. മറ്റു രണ്ടു സർവ്വകലാശാലയിൽ നിന്നു കൂടി ഏഞ്ചലക്ക് ഉദ്യോഗത്തിനുള്ള ക്ഷണം ലഭിച്ചുവെങ്കിലും, കാലിഫോർണിയ സർവ്വകലാശാലയിൽ ചേരാനാണ് അവർ തീരുമാനിച്ചത്. സർവ്വകലാശാലയിൽ പഠിപ്പിക്കുന്ന കാലത്ത് തന്നെ സ്ത്രീവിമോചനപ്രസ്ഥാനത്തിൽ തീവ്രമായി ഇടപെടാൻ തുടങ്ങി, അതോടൊപ്പം തന്നെ കമ്മ്യൂണിസ്റ്റ് പാർട്ടിയിലും അംഗമായി. ബ്ലാക്ക് പാന്തർ പാർട്ടിയിൽ അംഗമായിരുന്നില്ലെങ്കിലും, അതിന്റെ കടുത്ത അനുഭാവിയായിരുന്നു ഏഞ്ചല. ഏഞ്ചലയുടെ കമ്മ്യൂണിസ്റ്റ് ബന്ധങ്ങൾ അറിഞ്ഞ അന്നത്തെ കാലിഫോർണിയ ഗവർണറും, കാലിഫോർണിയ സർവ്വകലാശാലയുടെ ഭരണനിർവഹണസമിതിയിലും അംഗമായിരുന്ന റൊണാൾഡ് റീഗൻ ഏഞ്ചലയെ ഉദ്യോഗത്തിൽ നിന്നും പിരിച്ചയക്കാൻ ശുപാർശ ചെയ്തു. കമ്മ്യൂണിസ്റ്റ് പാർട്ടി അംഗത്വം ഉള്ളതുകൊണ്ട് ഏഞ്ചലയെ ഉദ്യോഗത്തിൽ നിന്നും പറഞ്ഞുവിടാൻ ഭരണസമിതിക്ക് അധികാരമില്ലെന്ന് ട്രൈബ്യൂണൽ കോടതി കണ്ടെത്തുകയും, ഏഞ്ചലയെ തിരികെ ഉദ്യോഗത്തിൽ പ്രവേശിക്കാൻ അനുമതി നൽകുകയും ചെയ്തു.
സർവ്വകലാശാല ഭരണസമിതി, കോടതിയുടെ വിധിയിൽ തൃപ്തരായിരുന്നില്ല, എന്നു മാത്രമല്ല ഏഞ്ചലയെ ഉദ്യോഗത്തിൽ നിന്നും വീണ്ടും പിരിച്ചുവിടാൻ മറ്റു മാർഗ്ഗങ്ങൾ അന്വേഷിക്കുകയും ചെയ്തു. ഏഞ്ചല ചെയ്ത പ്രസംഗങ്ങളിൽ പ്രകോപനപരമായ വാചകങ്ങൾ ഉപയോഗിച്ചു എന്ന കാരണം പറഞ്ഞ് സർവ്വകലാശാല ഭരണസമിതി അവരെ വീണ്ടും ഉദ്യോഗത്തിൽ നിന്നും പിരിച്ചു വിട്ടു.
അറസ്റ്റ്, വിചാരണ
മാരിൻ കൗണ്ടി കോർട്ട് ഹൗസ് സംഭവവുമായി ബന്ധപ്പെട്ട് സർക്കാർ ഏഞ്ചലയെ അറസ്റ്റ് ചെയ്തു. 1970 ഓഗസ്റ്റ് 7 ന് ജൊനാഥൻ ജാക്സൻ എന്ന പതിനേഴു വയസ്സുള്ള വിദ്യാർത്ഥി മാരിൻ കൗണ്ടി കോർട്ടിലെ ന്യായാധിപനെ ബന്ദിയാക്കി തന്റെ സഹോദരനുൾപ്പടെയുള്ള ചില തടവുകാരെ മോചിപ്പിക്കണമെന്നാവശ്യപ്പെടുകയുണ്ടായി. ജൊനാഥൻ ഉപയോഗിച്ചിരുന്ന ആയുധങ്ങളിൽ ചിലത് ഏഞ്ചലയുടെ ഉടമസ്ഥതയിലുള്ളവയായിരുന്നുവെന്ന് പോലീസ് കണ്ടെത്തുകയായിരുന്നു. ഈ കൃത്യവുമായി ബന്ധപ്പെട്ട് ഏഞ്ചലയെ അറസ്റ്റു ചെയ്യുവാൻ കോടതി ഉത്തരവിടുകയും, പോലീസ് ഏഞ്ചലക്കു വേണ്ടി തിരച്ചിലാരംഭിക്കുകയും ചെയ്തു.
അവലംബം
വർഗ്ഗം:1944-ൽ ജനിച്ചവർ വർഗ്ഗം:ജനുവരി 26-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:വനിതാ രാഷ്ട്രീയപ്രവർത്തകർ
പരപ്പ
കാസർഗോഡ് ജില്ലയിലെ വെള്ളരിക്കുണ്ട് താലൂക്കിലെ ഒരു മലയോര പട്ടണമാണ് പരപ്പ. ഒടയഞ്ചാൽ-ചെറുപുഴ റോഡിൽ ഒടയഞ്ചാലിനും വെള്ളരിക്കുണ്ടിനും മിടയിൽ പരപ്പ സ്ഥിതി ചെയ്യുന്നു. കിനാനൂർ-കരിന്തളം പഞ്ചായത്തിലെ ഒരു പ്രധാന വ്യവസായിക കേന്ദ്രം ആണ് പരപ്പ.2009ൽ പരപ്പ ഒരു ബ്ലോക്ക് പഞ്ചായത്തായി പ്രഖ്യാപിച്ചു.
വർഗ്ഗം:കാസർഗോഡ് ജില്ലയിലെ പട്ടണങ്ങൾ
ഗീലോങ്
ഓസ്ട്രേലിയയിലെ വിക്ടോറിയ പ്രവിശ്യയിലുള്ള ഒരു തുറമുഖ നഗരമാണ് ഗീലോങ്. വിക്ടോറിയൻ പ്രവിശ്യയുടെ ആസ്ഥാന നഗരമായ മെൽബണിൽ നിന്നും 75 കിലോമീറ്റർ തെക്ക്പടിഞ്ഞാറ് മാറിയാണ് ഗീലോങ് നഗരം സ്ഥിതി ചെയ്യുന്നത്. വിക്ടോറിയയിലെ പ്രധാന നദികളിലൊന്നായ ബാർവൊൺ നദി ദക്ഷിണസമുദ്രത്തിൽ പതിക്കുന്നത് ഗീലോങ്ങിൽ വെച്ചാണ്. ദക്ഷിണ ഓസ്ട്രെലിയയിലെ ഒരു പ്രധാന വ്യാവസായിക നഗരംകൂടിയായ ഗീലോങ്ങിൽ ഏകദേശം രണ്ട് ലക്ഷത്തോളം ആളുകൾ താമസിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഓസ്ട്രേലിയയിലെ നഗരങ്ങൾ
ഗൂഗിൾ ലെൻസ്
ചിത്രം തിരിച്ചറിയുന്നതിന് വികസിപ്പിച്ച സാങ്കേതികവിദ്യയാണ് ഗൂഗിൾ ലെൻസ്.
ഗൂഗിൾ വികസിപ്പിച്ച ഒരു ന്യൂറൽ നെറ്റ്വർക്ക് അടിസ്ഥാനമാക്കി വിഷ്വൽ വിശകലനം ഉപയോഗിച്ച് വസ്തുക്കളെ തിരിച്ചറിയുകയും അവയുമായി ബന്ധപ്പെട്ട പ്രസക്തമായ വിവരങ്ങൾ ലഭ്യമാക്കുകയും ചെയ്യുന്നു.. ഗൂഗിൾ ഐ / ഒ 2017 ൽ ആദ്യമായി ഇത് പ്രഖ്യാപിച്ചു. ഇത് ആദ്യം ഒരു സ്റ്റാൻ‌ഡലോൺ അപ്ലിക്കേഷനായി നൽകിയിരുന്നു. പിന്നീട് ഇത് ആൻഡ്രോയിഡിന്റെ സ്റ്റാൻഡേർഡ് ക്യാമറ അപ്ലിക്കേഷനിലേക്ക് സംയോജിപ്പിച്ചു.
സവിശേഷതകൾ
ഒബ്‌ജക്റ്റിൽ ഫോണിന്റെ ക്യാമറ ഫോക്കസ് ചെയ്യുമ്പോൾ, ബാർകോഡുകൾ, ക്യു ആർ കോഡുകൾ, ലേബലുകൾ, വാചകം എന്നിവ വായിച്ച് അവയെ തിരിച്ചറിയാനും പ്രസക്തമായ തിരയൽ ഫലങ്ങളും വിവരങ്ങളും കാണിക്കാനും ഗൂഗിൾ ലെൻസ് ശ്രമിക്കും. ഉദാഹരണത്തിന്, നെറ്റ്‌വർക്ക് പേരും പാസ്‌വേഡും അടങ്ങിയ വൈഫൈ ലേബലിൽ ഉപകരണത്തിന്റെ ക്യാമറ ക്രമീകരിക്കുമ്പോൾ, സ്‌കാൻ ചെയ്‌ത വൈഫൈ ഉറവിടത്തിലേക്ക് ഇത് യാന്ത്രികമായി ബന്ധിപ്പിക്കും. ഗൂഗിൾ ഫോട്ടോകൾ, ഗൂഗിൾ അസിസ്റ്റന്റ് അപ്ലിക്കേഷനുകൾ എന്നിവയുമായും ലെൻസ് സംയോജിപ്പിച്ചിരിക്കുന്നു. മുമ്പത്തെ സമാനമായി പ്രവർത്തിച്ചതും എന്നാൽ ശേഷി കുറഞ്ഞതുമായ Google Goggles- ന് സമാനമാണ് ഈ സേവനം. ഒരു മെനുവിലെ ഇനങ്ങൾ തിരിച്ചറിയാനും ശുപാർശ ചെയ്യാനും സോഫ്റ്റ് വെയറിന് കഴിയും. നുറുങ്ങുകളും ബില്ലുകളും കണക്കാക്കാനും ഒരു പാചകക്കുറിപ്പിൽ നിന്ന് വിഭവങ്ങൾ എങ്ങനെ തയ്യാറാക്കാമെന്ന് കാണിക്കാനും ടെക്സ്റ്റ്-ടു-സ്പീച്ച് ഉപയോഗിക്കാനും ഇതിന് കഴിവുണ്ടാകും.
ലഭ്യത
ഗൂഗിൾ പിക്‌സൽ 2 -ൽ മുൻകൂട്ടി ഇൻസ്റ്റാളുചെയ്‌ത അപ്ലിക്കേഷൻ പ്രിവ്യൂകൾ ഉപയോഗിച്ച് ഗൂഗിൾ ലെൻസ് 2017 ഒക്ടോബർ 4-ന് ഔദ്യോഗികമായി സമാരംഭിച്ചു. 2017 നവംബറിൽ, പിക്‌സൽ, പിക്‌സൽ 2 ഫോണുകൾക്കായുള്ള ഗൂഗിൾ അസിസ്റ്റന്റിലേക്ക് ഇത് ചേർത്തു. പിക്‌സൽ ഫോണുകൾക്കായുള്ള ഗൂഗിൾ ഫോട്ടോ അപ്ലിക്കേഷനിലും ലെൻസിന്റെ പ്രിവ്യൂ നടപ്പിലാക്കി. 2018 മാർച്ച്ന് 5 ന്‌, ഗൂഗിൾ പിക്സൽ അല്ലാത്ത ഫോണുകളിൽ ഗൂഗിൾ ലെൻസിനെ ഔദ്യോഗികമായി ചേർത്തു. 2018 മാർച്ച് 15ന് Google ഫോട്ടോകളുടെ iOS പതിപ്പിൽ ലെൻസിനുള്ള പിന്തുണ നൽകി. 2018 മെയ് മുതൽ ഗൂഗിൾ ലെൻസ് വൺപ്ലസ് ഉപകരണങ്ങളിൽ ഗൂഗിൾ അസിസ്റ്റന്റിനുള്ളിൽ ലഭ്യമാക്കി. അതുപോലെ തന്നെ വിവിധ ആൻഡ്രോയ്ഡ് ഫോണുകളുടെ ക്യാമറ ആപ്ലിക്കേഷനുകളുമായി സംയോജിപ്പിച്ചു. ഗൂഗിൾ ലെൻസ് അപ്ലിക്കേഷൻ 2018 ജൂണിൽ ഗൂഗിൾപ്ലേയിൽ ലഭ്യമാക്കി. ഏതൊക്കെ ഉപകരണങ്ങളെ പിന്തുണയ്ക്കുന്നില്ല അല്ലെങ്കിൽ എന്തുകൊണ്ടാണെന്ന് വ്യക്തമല്ലെങ്കിലും ഉപകരണ പിന്തുണ പരിമിതമാണ്. ഡിസംബർ 10, 2018 ന് iOS- നായുള്ള ഗൂഗിൾ അപ്ലിക്കേഷനിൽ പുറത്തിറക്കി.
അവലംബം
വർഗ്ഗം:2018 സോഫ്റ്റ്വെയർ
ഡ്രൗണിംഗ് ഗേൾ
ഡ്രൗണിംഗ് ഗേൾ 1963-ൽ റോയി ലിക്റ്റൻസ്റ്റൈൻ സിന്തറ്റിക് പോളിമർ പെയിന്റ് ഉപയോഗിച്ച് കാൻവാസിൽ പകർത്തിയ ഒരു എണ്ണച്ചായാചിത്രമാണ്. (സീക്രട്ട് ഹാർട്ട്സ് അല്ലെങ്കിൽ ഐ ഡോൺട് കെയർ! എന്നും ഈ ചിത്രം അറിയപ്പെടുന്നു). ലിച്ചൻ‌സ്റ്റൈന്റെ ഏറ്റവും പ്രധാനപ്പെട്ട രചനകളിലൊന്നാണ് ഈ പെയിന്റിംഗ്. ഒരുപക്ഷേ 1963 ലെ ഡിപ്റ്റിച് വാം! എന്ന അദ്ദേഹത്തിന്റെ പ്രശംസ നേടിയ ചിത്രവുമായി സാമ്യമുള്ളതായിരിക്കാം. പോപ്പ് ആർട്ട് പ്രസ്ഥാനത്തിന്റെ ഏറ്റവും പ്രതിനിധാനമായ ചിത്രങ്ങളിലൊന്നായ ഡ്രോണിംഗ് ഗേൾ 1971-ൽ മ്യൂസിയം ഓഫ് മോഡേൺ ആർട്ട് ഏറ്റെടുത്തു. പെയിന്റിംഗിനെ "മെലോഡ്രാമയുടെ മാസ്റ്റർപീസ്" എന്ന് വിശേഷിപ്പിച്ചിരിക്കുന്നു, 1960-കളുടെ മധ്യത്തോടെ അദ്ദേഹം തിരികെക്കൊണ്ടുവന്ന പ്രമേയങ്ങളിലൊന്നായ ദുരന്ത സാഹചര്യങ്ങളിലുള്ള സ്ത്രീകളുടെ ചിത്രീകരണത്തിലെ ആദ്യകാല ചിത്രങ്ങളിലൊന്നായിരുന്നു ഇത്.